Yohanes 4 (ACEH)\n1Ureuëng-ureuëng Farisi jideungoe bahwa Isa leubeh jai geupumanö ureuëng nibak Nabi Yahya.\n2(Nyang sibeuna jih Isa keudroe hana geupumanö lé murit-murit Gobnyan.)\n3Watée Isa geuteupeue bahwa ureuëng-ureuëng Farisi ka jideungoe hai nyan, gobnyan geutinggai Yudea laju geugisa u Galilea.\n4Bak watée geugisa nyan gobnyan harôh geujak rot Samaria.\n5Teuma trok laju Isa bak saboh banda di Samaria nyang nan banda nyan Sikhar, hana padub na jiôh nibak tanoh nyang yoh ilée geubri lé Nabi Yakub keu aneuëk gobnyan Nabi Yusuf.\n6Disinan na meuteumé mon Nabi Yakub. Isa hék that-that sabab bak geujak nyan, sababnyan kheueh gobnyan geuduek bak binéh mon. Watéenyan kira-kira poh dua blaih uroe.\n7Dan murit-murit Isa ka geujak u banda keu jijak bloe peunajoh.Óh lheueh nyan na sidroe ureuëng inong Samaria teuka bak mon nyan keu jijak crông ié. Isa geupeugah bak inong nyan "Mak, peu kheueh jeuet Lôn lakée jieb ié?"\n9Jijaweueb lé ureuëng inong Samaria nyan, "Teungku ureuëng Yahudi, di ulôn nyoe ureuëng Samaria; pakon teungku lakée jieb ié bak ulôn?" (Sabab ureuëng-ureuëng Yahudi hana hubongan ngon ureuëng Samaria.)\n10Geujaweueb lé Isa, "Meunyoe droeneueh neuteupeue meuneubri Allah dan soe nyang meulakée jieb ié bak Droeneueh, pasti droeneueh keudroe nyang lakée jieb ié bak ureuëng nyan, dan Gobnyan teuma geubri keu droeneueh ié udeb."\n11Kheun ureuëng inong nyan, "Teungku hana meutima, dan mon nyoe lhok lumpah na. Dipat Teungku meuteumé ié udeb?\n12Nabi Yakub, bapak indatu kamoe, geubri bak kamoe mon nyoe. Gobnyan keudroe nyang cok ié mon nibak teumpat nyoe; meunan cit teuma ngon aneuëk-aneuëk gobnyan dan beulatang peulara gobnyan. Peue kheueh Teungku pike teungku leubeh rayeuk nibak Nabi Yakub?"\n13"Ureuëng nyang jieb ié nyoe teuma jiteuka (graih) glaih lom," geupeugah lé Isa,\n14"teuma ureuëng nyang jijieb ié nyang teuma Ulôn bri, ureuëng nyan hana teuma (graih) glaih le siumu masa. Sabab ié nyang Ulôn bri nyan jeuet keu mata ié lam tuboh ureuëng nyan nyang jiteubiet uluwa dan teubri bak ureuëng nyan udeb seujati dan keukai."\n15Kheun ureuëng inong nyan, "Teungku, neubri kheueh keu ulôn ié nyan, mangat ulôn hana glaih le; dan hana peureulée le lôn riwang keunoe keu lôn jak crông ié."\n16"Jak kheueh, tawök lakoe droeneueh, dan gisa kheueh keunoe," kheun Isa.\n17"Ulôn hana meulakoe," Jaweueb inong nyan. "Keubiet beutôi lagée kheun droeneueh," geupeugah lé Isa.\n18"Sabab droeneueh ka tameukawen limong go, dan ureuëng nyang udeb meusajan ngon droeneueh bak saát nyoe bukon lakoe droeneueh"\n19"Jinoenyoe barô kheueh lôn teupeue bahwa teungku sidroe Nabi," jipeugah le inong nyan.\n20"Indatu kamoe geuseumah Allah bak bukét nyoe, teuma bansa teungku jipeugah bahwa di Yerusalem mantong kheueh teumpat ureuëng jiseumah Allah."\n21"Peucaya kheueh," kheun Isa bak ureuëng nyan, "bak saboh watée manusia teuma jiseumah Bapak, hana le nibak bukét nyoe, dan bukon teuma di Yerusalem.\n22Droeneueh ureuëng Samaria neuseumah nyang hana neuturi, seudangkan kamoe ureuëng Yahudi kamoe seumah Gobnyan nyang kamoe turi, sabab keuseulamatan teuka nibak ureuëng Yahudi.\n23Teuma watée jih keubiet teuka, ka teuka, bahwa ngon kuasa Roh Allah manusia teuma jiseumah Bapak sibagoe Allah nyang beutôi nyang geuharab lé Bapak.\n24Sabab Allah nyan Roh, teuma ngon kuasa Roh Allah manusia hase jiseumah Bapak lagée toh Gobnyan na."\n25Ureuëng inong nyan jipeugah bak Isa, "Ulôn kuteupeue Raja Peuseulamat (nyang teupeugah Almaseh) teuma teuka. Meunyoe Gobnyan teuka, Gobnyan teuma geupeugah bak geutanyoe."\n26"Ulôn kheueh nyan," jaweueb Isa, "Ulôn nyang saát nyoe teungoh meututoe ngon droeneueh."\n27Bak watée murit-murit Isa ka geugisa. Awaknyan hireuen watée jikalon Isa geupeugah haba ngon sidroe ureuëng inong, Teuma hana meusidroe pih lamkawan awaknyan nyang jiteumanyong bak inong nyan, "Peue nyang mak peureulée?" atawa nyang teumanyong bak Isa, "Pakon Bapak neumeututoe ngon inong nyan?"\n28Dan ureuëng nyan laju jitinggai teumpat nyan dan laju jiplueng lam banda óh trok keudeh laju jipeugah bak ureuëng-ureuëng nyang na lam banda nyan,\n29"Jak takalon ureuëng nyang peugah bak ulôn peue-peue mantong nyang ka lheueh ulôn peubuet. Peu kheueh mungken Gobnyan Raja Peuseulamat?"\n30Dan ureuëng nyan pih laju jitinggai banda jihnyan jijak laju ubak Isa.\n31Bak watée nyan murit-murit Isa geupakat gobnyan mangat Isa geutem makheun, "Bapak Gurée," kheun awaknyan, "Neumakheun laju."\n32Teuma geujaweueb lé Isa, "Na peunajoh bak Ulôn, nyang hana gata teupeue."\n33Dan murit-murit Gobnyan laju jiteumanyong sabe keudroe-droe, "Peu kheueh ureuëng laén nyang ba peunajoh keu Gobnyan?"\n34Laju geupeugah lé Isa, "Peunajoh Ulôn na kheueh teuseutôt keuheundak Gobnyan nyang utus Ulôn, dan teupeuseuleusoe buet nyang ka geujôk bak Ulôn.\n35Gatanyoe tapeugah, ‘Peuet buleuen teuk musém mupot.’ Teuma Ulôn peugah bak gata: Ngieng lam blang-blang nyang kunéng pade, ka siab keu teupot!\n36Ureuëng nyang mupot ka jipeuphon teurimong upah jih dan jipeusapat hase keu udeb nyang seujati dan keukai. Teuma nyang teumabu dan ureuëng nyang mupot jeuet udeb mumangat-mangat ngon gobnyan.\n37Pribasa nyoe beutôi cit, ‘Nyang sidroe tukang pula, dan nyang laén nyang pot.’\n38Ulôn yue bak gata tajak mupot u blang nyang hana gata peubuet; ureuëng laén ka jimubuet disinan, dan gata tateurimong laba nibak buet awaknyan."\n39Jai that-that ureuëng Samaria peunduduek banda nyan meuiman bak Isa, sabab ureuëng inong nyan jipeugah, ‘Gobnyan geupeugah bak ulôn peue-peue mantong nyang ka lheueh ulôn peubuet.’\n40Teuma, watée ureuëng-ureuëng Samaria nyan meurumpok ngon Isa, awaknyan jilakée ngon meuharab that mangat Gobnyan geutem tinggai ngon awaknyan. Teuma Isa tinggai bak teumpat nyan dua uroe treb jih.\n41Óh lheuehnyan leubeh jai lom ureuëng nyang meuiman bak Isa sabab peue nyang geupurunoe keudroe bak awaknyan.\n42Awaknyan jipeugah bak ureuëng inong nyan, "Kamoe ka kamoe meuiman nibak saát nyoe, kon le sabab peue nyang ka gata peugah bak kamoe, sabab kamoe keudroe pih ka kamoe deungoe Gobnyan, dan kamoe teupeue bahwa Gobnyan na kheueh Nyang Peuseulamat donya."\n43Óh ka lheueh dua uroe tinggai di Sikhar, Isa geujak teuma u Galilea.\n44Isa keudroe ka geupeugah, "Sidroe Nabi hana jihoreumat di nanggroe jih keudroe."\n45Teuma watée Gobnyan ka trok u Galilea, ureuëng-ureuëng nyang na disinan jisambot Gobnyan ngon galak até, sabab awaknyan na di Yerusalem watée Uroe Raya Paskah, dan ka jikalon mandum nyang geupeubuet lé Isa.\n46Óh lheuehnyan Isa geugisa lom u Kana di Galilea, bak teumpat Gobnyan ka lheueh geu-ubah ié jeuet keu ié anggô. Lam banda nyan na sidroe peugawée peumeurintah, aneuëk ureuëng nyan teungoh sakét brat di Kapernaum.\n47Watée ureuëng nyan jideungoe bahwa Isa ka teuka u Galilea nibak Yudea, ureuëng nyan laju jijak bak Isa dan jilakée Gobnyan beugeutem jak u Kapernaum mangat geutem peupuléh aneuëk Gobnyan nyang karab maté.\n48Isa geupeugah bak peugawée peumeurintah nyan, "Meunyoe gatanyoe hana takalon buet-buet nyang ajaéb, gata hana tapatéh."\n49"Teungku," kheun peugawée peumeurintah nyan, "bubagaih kheueh neujak sigohlom aneuëk ulôn maté."\n50Geupeugah lé Isa bak ureuëng nyan, "Jakwoe kheueh laju, aneuëk gata ka puléh." Ureuëng nyan jipatéh peue nyang geupeugah lé Isa, laju ureuëng nyan jijak.\n51Bak teungoh rot ueh, peulayan-peulayan ureuëng nyan jijak bak ureuëng nyan sira jipeugah lagéenyoe, "Aneuëk Teungku ka puléh."\n52Laju peugawée nyan jitanyong bak awaknyan poh padub aneuëk nyan phon puléh. Awaknyan jijaweueb, "Kira-kira poh sa cot uroe deumam jih gadôh."\n53Laju ayah aneuëk nyan teuingat peue nyang ka geupeugah lé Isa bunoe, "Aneuëk gata puléh." Teuma peugawéenyan meunan cit banmandum keuluwarga jih meuiman ubak Isa.\n54Nyan kheueh buet ajaéb nyang keudua nyang geupeubuet lé Isa di Galilea óh ka lheueh Gobnyan teuka nibak Yudea.\nDownload Audio MP3 (Yohanes 4):


Wordplanet: 2 Timotius - Aceh Bible - New Testament / 2Timothy - The foundation of God is sure\n1 Timotius, aneuëk ulôn nyang teucinta! Ulôn, Paulus, lôn tuléh suratnyoe keugata, dan meuharab seumoga Allah Bapak dan Tuhan geutanyoe Isa Almaseh geubri beureukat, rakhmat dan seujahteura ateueh gata. Ateueh keuheundak Po teu Allah, ulôn geuangkat jeuet keu rasui Isa Almaseh dan geuyue peusampoe keuhai udeb nyang geupeu janji lé Allah. Udeb nyan tateurimong sabab meusaboh ngon Isa Almaseh.\n3 Ulôn meulakée syukoe ubak Po teu Allah nyang lôn layani ngon até nurani nyang gleh lagée nyang geupeubuet lé indatu ulôn yoh masa ilée. Ulôn sabe lôn lakée teurimong gaséh ubak Allah pajan mantong ulôn ingat keugata lam doá, bah kheueh uroe meunan cit malam.\n4 Ulôn teuingat ubak até gata nyang seudeh. Nyang kheueh sabab jih ulôn meuharab that meurumpok ngon gata mangat ulôn biet-biet meugeumbira.\n5 Ulôn teuingat ubak keupeucayaan gata nyang biet-biet sunggoh ubak Almaseh, saban lagée keupeucayaan nék gata Lois dan ma gata Eunike. Dan ulôn yakén gata pih meuiman nyang lagée nyan.\n6 Sabab nyan ulôn peuingat gata keutateupeue udeb karonya nyang geubri lé Allah ubak gata bak watée ulôn keubah jaroe lôn ateueh gata.\n7 Sabab Roh Allah nyang geubri ubak geutanyoe, kon kheueh Roh nyang teupeujeuet geutanyoe jeuet keuteumakot. Nyang sibeuna jih, Roh Allah nyan teupeujeuet geutanyoe meutamah teuga, peunoh ngon gaséh sayang dan hase tapeuteun droe.\n8 Sabab nyan bék kheueh malée tabri keusaksian keuhai Tuhan geutanyoe, dan bék teuma malée keuhai ulôn, nyang jipeutamong lam glab sabab lé Gobnyan. Nyang sikeubiet jih, bah kheueh gata ngon teunaga nibak Po teu Allah, meusajan meudeurita lé sabab Haba Gét nyan.\n9 Allah geupeu seulamat geutanyoe dan geutawök geutanyoe mangat jeuet keu umat Gobnyan keudroe. Gobnyan geupeubuet lagée nyan kon dasai jih peue nyang ka tapeubuet, teuma reuncana Gobnyan dan rakhmat Gobnyan. Gobnyan geubri keugeutanyoe rahmat Gobnyan meulalu Isa Almaseh sigohlom donya nyoe geucebta.\n10 Dan jinoenyoe, Allah geutunyok rakhmat nyan ubak geutanyoe deungon jiteuka Raja nyang ba seulamat tanyoe Isa Almaseh. Isa geupeutalo kuasa maté dan geuba udeb nyang abadi meulalu Haba Gét nyan.\n11 Keuteupeusampoe Haba Gét nyan kheueh Allah geuangkat ulôn jeuet keurasui dan gurée.\n12 Nyang kheueh sabab jih ulôn meudeurita lé mandum nyoe, teuma ulôn teutab yakén, sabab ulôn kuteupeue that soe nyang ulôn meuiman. Ulôn yakén bahwa peue nyang ka Gobnyan peucaya ubak ulôn, Gobnyan pih hase geujaga trok bak Uroe Pagée.\n13 Seutôt kheueh ngon biet-biet ajaran nyang beutôi nyang ka ulôn bri nibak gata. Dan bah kheueh gata teutab tamumat nibak iman dan gaséh nyang ka jeuet keuhak milék geutanyoe sabab meusaboh ngon Isa Almaseh.\n14 Ngon geutulông lé Roh Allah nyang udeb lam tuboh geutanyoe, bah kheueh gata tajaga beugét-gét hai-hai nyang muyuem nyang ka teupeucaya ubak gata.\n15 Gata tateupeue bahwa banmandum ureuëng nyang na diwilayah Asia ka jitinggai ulôn, meunan cit ngon Figelus dan Hermogenes ka jitinggai lôn.\n16 Teuma keuluwarga Onesiforus kana padub goe jipeumangat até lôn. Seumoga Tuhan geubalaih gaséh sayang Geuh ateueh awaknyan. Bah kheueh ulôn na lam glab, Onesiforus hana malée ngon keuadaan ulôn nyan.\n17 Meunan trok u Roma, jihnyan laju jiuseuha jimita ulôn sampoe jihnyan meurumpok ngon ulôn.\n18 Dan gata tateupeue di Efesus jihnyan jai that-that ka jitulông lôn. Seumoga Tuhan geutunyok gaséh sayang Geuh keu jihnyan bak uroe Tuhan geupeu sidang banmandum umat manusia.\n1 Timotius, aneuëk ulôn! Bah kheueh gata jeuet keuteuga lé rakhmat nyang geubri ubak geutanyoe, sabab tanyoe meusaboh ngon Isa Almaseh.\n2 Ajaran nyang yoh masa ilée ka gata deungoe nibak ulôn dikeue rakyat ba, bah kheueh gata patéh ubak ureuëng-ureuëng nyang jeuet gata patéh dan nyang carông jipeurunoe ureuëng laén.\n3 Gata meuseuti meusajan meudeurita sibagoe sidadu Isa Almaseh nyang seutia.\n4 Sidroe sidadu nyang teungoh meutugaih, hana teuma jipeugabuek droe jih ngon urosan-urosan droe, sabab jihnyan jikeuneuk peumangat até pang droe jih keudroe.\n5 Sidroe ureuëng peumeuén ulah raga hana teuma jeuet keujuara watée jimeutunang, meunyoe jihnyan hana jitaát ubak atoran-atoran.\n6 Ureuëng meugo nyang ka jikeureuja brat, ureuëng nyan kheueh nyang phon-phon that nyang hak jiteurimong wase seunaman.\n7 Pike kheueh peue nyang ulôn peugah nyan, sabab Tuhan teuma geubri keugata keusanggopan keutamuphom banmandum.\n8 Ingat kheueh nyoe: Haba Gét nyang ulôn peusampoe nyan na kheueh haba keuhai Isa Almaseh, keuturonan Nabi Daud; Gobnyan kheueh Almaseh nyang ka udeb lom teuma nibak maté.\n9 Sabab teupeusampoe Haba Gét nyan kheueh, ulôn meudeurita; bahkheueh sampoe jiranté lagée sidroe ureuëng jeuhet. Teuma feureuman Allah hana hase jiranté.\n10 Nyang kheueh sabab jih ulôn tabah lôn tanggong banmandum nyan deumi keupeuntengan ureuëng-ureuëng nyang ka geupiléh lé Po teu Allah, mangat awaknyan pi meuteumé seulamat nyang geubri meulalu Isa Almaseh, dan nyang meusajan-sajan ngon keuagongan nyang abadi.\n11 Keubiet beutôi nyang ulôn peugah nyoe, "Meunyoe geutanyoe ka maté meusajan Gobnyan, geutanyoe teuma udeb cit lom meusajan Gobnyan.\n12 Meunyoe tanyoe teutab tabah, geutanyoe teuma tamat peurintah cit meusajan Gobnyan. Meunyoe geutanyoe taiengkeue keu Gobnyan, Gobnyan pi teuma geuiengkeue keugeutanyoe.\n13 Meunyoe geutanyoe hana seutia, Gobnyan teutab seutia, sabab hana hase Gobnyan meubeda ngon droe Geuh keudroe."\n14 Bah kheueh gata peuingat ureuëng-ureuëng keuhai mandum nyoe. Dikeue Allah, bri kheueh naseuhat bak awaknyan mangat bék jimeudakwa keuhai istilah-istilah. Nyang lagée nyan hana meuguna, nyang na jipeukaru pikeran ureuëng-ureuëng nyang deungoe.\n15 Useuha kheueh lé gata deungon biet-biet mangat Allah geuangkée gata sibagoe ureuëng nyang patot tamubuet keu Gobnyan. Useuha kheueh mangat gata bék malée keuhai buet gata nyan, dan gata purunoe ngon jeulaih dan beutôi keuhai ajaran nyang beuna nibak Po teu Allah.\n16 Peujiôh kheueh tutoe haba nyang hana manfaát dan nyang teuhina Allah. Tutoe haba nyang lagée nyan teuma teuba manusia bak buet nyang leubeh jeuhet.\n17 Ajaran awaknyan bagaih that jimeu éue lagée peunyakét kanker nyang that-that meubahya. Lamkawan awaknyan jitamong cit keunan Himeneus dan Filetus.\n18 Awaknyan ka sisat nibak ajaran nyang beutôi, dan jiputa balék nyang ka ji-iman lé siladum ureuëng. Awaknyan jipeugah bahwa teubeudôh nibak maté ka teujadi.\n19 Teuma dasai nyang kông nyang ka geupeugét Allah hana hase jiyok-yok. Di ateueh nyan na teutuléh lagée nyoe, "Tuhan geuturi ureuëng-ureuëng nyang atra Gobnyan", dan "Ureuëng nyang jipeugah bahwa jihnyan milék Tuhan, ureuëng nyan meuseuti jipiôh jipeubuet nyang salah".\n20 Lam rumoh nyang rayeuk na meuteumé meubagoe rupa peurabot. Na nyang teupeugét nibak pirak atawa méuh, teuma na cit nyang teupeugét nibak kayée atawa tanoh. Na nyang jipeuguna keu nyang istimewa, dan na cit nyang jipeuguna keu keupeureulée biasa.\n21 Ureuëng nyang jipeugleh droe jih nibak mandum nyang jeuhet, ureuëng nyan teuma teupeuguna keuteupeureulée nyang istimewa. Gobnyan jeuet keu atra nyang khusos dan naguna keu po droe jih. Jihnyan teukeubah keuteupeuguna keu tieb-tieb buet nyang jroh. 22 Peujiôh kheueh peue-peue nyang jiharok lé ureuëng muda. Useuha kheueh ubak udeb lagée nyang geulakée lé Allah, seutia nibak ajaran Gobnyan dan teugaséh seusabe manusia, dan na até nyang teuntram. Udeb kheueh ngon awaknyan nyang jilakée tulông ubak Tuhan ngon até nyang murni.\n23 Bék kheueh peu rhoh droe nibak buet-buet nyang meudobat lé ureuëng-ureuëng bangai nyang hana jiteupeue sapeue. Gata tateupeue bahwa banmandum nyan jipeuteuka dakwa.\n24 Ureuëng nyang mubuet keu Tuhan hana patot jimeudakwa; jihnyan meuseuti ramah ateueh mandum ureuëng, dan hase jipeurunoe gob ngon jroh dan saba.\n25 Jihnyan meuseuti ngon leumoh leumbot jipeurunoe ureuëng nyang galak meulawan; mudah-mudahan Allah geubri watée keu ureuëng-ureuëng nyan keu jimeutobat nibak mandum desya-desya awaknyan dan jituri keu ajaran nyang beuna.\n26 Deungon lagée nyan awaknyan ka jeuet keusadar lom teuma, dan leupah nibak peurangkab Iblih nyang ka jidrob awaknyan dan jipaksa awaknyan jiseutôt keuheundak até jih.\n1 Ingat kheueh nyoe: Nibak uroe-uroe akhé teuma na keusosahan.\n2 Manusia jipeupeunteng droe jih keudroe, sifeuet manusia nyan teupéng-péng, sombong dan galak meututoe ngon haba sulet. Awaknyan galak jihina gob, beurontak bak ureuëng tuha, hana jiteupeue lakée teurimong gaséh, dan jibanci keuhai-hai nyang rohani.\n3 Awaknyan hana jigaséh seusabe manusia, hana jitem peuamphon gob salah, awaknyan galak jipeubrok-brok nan ureuëng laén, galak jipoh gob ban galak droe, awaknyan keujam, dan hana galak nyang keugôt.\n4 Awaknyan galak meukianat, manyang até dan hana seumike panyang. Awaknyan leubeh galak keumangat lam donya nibak jiseutôt Allah.\n5 Bah pi seucara lahé awaknyan taát jipeubuet keuwajéban agama, teuma jitulak inti agama nyan keudroe. Peujiôh kheueh nibak ureuëng-ureuëng nyang lagée nyan.\n6 Na lamkawan awaknyan nyang ka jitamong lam rumoh-rumoh, laju jirayu ureuëng-ureuëng inong nyang leumoh dan nyang ka jai lagoena desya dan jikuasa lé mubagoe nafeusu.\n7 Ureuëng-ureuëng inong nyan hana putôh-putôh jilakée peurunoe, hántom na jiteume beujituri ajaran nyang beutôi nibak Allah.\n8 Lagée toh Yanes dan Yambres jilawan Nabi Musa yoh masa ilée, meunan kheueh teuma ureuëng-ureuëng nyan jilawan ajaran nyang teuka nibak Allah. Pikeran awaknyan ka rusak, dan iman awaknyan hana ék jiteun keunong cuba.\n9 Teuma awaknyan hana teuma jiteume sapeue, sabab bangai jih nyan teuma jiteupeue lé mandum ureuëng, lagée nyang ka jirasa lé Yanes dan Yambres.\n10 Teuma gata ka taseutôt ajaran lôn, pi-e ulôn, dan tujuan udeb lôn. Gata ka tangieng keudroe pakriban ulôn nyoe biet-biet meuiman ubak Isa Almaseh dan lôn gaséh seusabe manusia. Meunan gata tateupeue keuhai saba dan tabah ulôn.\n11 Gata ka takalon ulôn ji iénanya dan ulôn meudeurita. Gata tateupeue mandum nyang teujadi ateueh ulôn di Antiokhia, di Ikonium, dan di Listra; dan gata tateupeue banmandum nyang ulôn deurita! Teuma Tuhan geupeu seulamat ulôn nibak mandum nyan.\n12 Beutôi mandum ureuëng nyang keuneuk udeb meuiébadat dan udeb meusaboh ngon Isa Almaseh teuma ji iénanya,\n13 seudangkan ureuëng-ureuëng jeuhet dan ureuëng-ureuëng buet teumipée meutamah jeuhet. Awaknyan jipeungét ureuëng laén padahai awaknyan keudroe pih keunong peungeut.\n14 Teuma keuhai gata, Timotius, bah kheueh gata teutab tamumat nibak ajaran-ajaran nyang beuna nyang ka teupurunoe bak gata dan nyang gata meuiman sipeunoh até; sabab gata tateupeue soe gurée-gurée gata.\n15 Gata meuseuti teuingat bahwa yoh ubit gata ka taturi keu Alkitab. Alkitab nyan hase jibri keugata peungeurtian keumeuteumé ubak keuseulamatan meulalu iman ubak Isa Almaseh.\n16 Banmandum nyang teutuléh lam Alkitab, geupeu ilham lé Allah dan meuguna keuteupeurunoe nyang beuna, keuteuseugah dan teupeubeutôi nyang salah, dan keuteupeurunoe manusia mangat udeb meunurot keuheundak Allah.\n17 Deungon Alkitab nyan ureuëng nyang layani Allah hase teupeuleungkab ngon sampoereuna keumeubagoe macam buet nyang jroh.\n1 Isa Almaseh teuma teuka lom lam donya nyoe dan geupeu sidang ureuëng-ureuëng nyang udeb dan nyang maté; dan Gobnyan teuka keugeuba peurintah sibagoe Raja. Ngon sabab nyan ulôn meulakée ngon meuharab that nibak gata dikeue Allah dan Isa Almaseh:\n2 Bah kheueh gata peusampoe haba nyang beutôi nyang teuka nibak Allah nyan, dan sabe gata peusak mangat jitem deungoe lé gob, peu kheueh awaknyan jitem atawa hana. Bah kheueh gata tapeuyakén gob, gata tunyok nyang salah, dan gata bri durongan keu awaknyan. Peurunoe kheueh gob nyan deungon saba nyang rayeuk.\n3 Sabab teuma teuka watée jih, manusia hana jitem teurimong lé ajaran nyang beuna. Sikeubiet jih, awaknyan teuma jiturot keuheundak jih keudroe, dan jipeusapat gurée-gurée nyang guna jipeurunoe hai-hai nyang mangat teudeungoe nibak geulinyueng awaknyan.\n4 Awaknyan jisumpai geulinyueng ateueh nyang beuna, teuma teuma jipeudeungoe gét-gét ubak calitra-calitra dongeng.\n5 Bah kheueh lagée nyan, gata meuseuti takuasa droe gata lam keuadaan peue mantong. Tabah kheueh nibak peundeuritaan, peubuet kheueh tugaih gata sibagoe ureuëng nyang peusampoe Haba Gét nyan dan peujak kheueh nyan ngon sigét-gét jih keuwajéban gata sibagoe peulayan Allah.\n6 Keuhai droe ulôn, ka trok watée jih ulôn maté sibagoe keureubeuen keu Po teu Allah. Hana treb lé ulôn teuma lôn tinggai donya nyoe.\n7 Ulôn ka lôn seutôt meutunang plueng deungon sigét-gét jih, dan ka trob bak garéh akhé. Ulôn teutab seutia ubak Almaseh sampoe akhé.\n8 Dan jinoenyoe hadiah keu nyang meunang ka jipreh ulôn. Bak Uroe Kiamat, Tuhan, Hakém nyang ade nyan kheueh nyang seurah hadiah nyan keu ulôn, sabab ulôn udeb meugét lom ngon Po teu Allah. Dan kon ulôn mantong nyang teurimong hadiyah nyan, teuma banmandum ureuëng nyang ka jipreh-preh deungon rindu Tuhan nyang teuka.\n9 Useuha kheueh dan teuka kheueh bak ulôn beureujang-reujang,\n10 sabab Demas ka jitinggai ulôn sabab jicinta keu donya nyoe. Jihnyan ka jijak u Tesalonika. Dan Kreskes ka teuma jijak u Galatia, meunan cit deungon Titus u Dalmatia.\n11 Teuma Lukas nyang tinggai ngon lôn. Jaktueng kheueh Markus dan bah kheueh jihnyan tinggai meusajan gata, sabab jihnyan jeuet jitulông nibak buet ulôn.\n12 Ulôn ka lôn yue Tikhikus jijak u Efesus.\n13 Meunyoe gata teuka, ba kheueh mantel nyang lôn tinggai di Troas bak rumoh Karpus. Meunan cit ngon kitab-kitab gata bék tuwoe gata ba, nyang paleng peunteng kitab nyang teupeugét nibak keureutah kulét.\n14 Aleksander, teumpeun teumaga nyan ka jipeubuet hai-hai nyang paleng jeuhet ateueh ulôn. Tuhan teuma geubalaih ateueh jih nyan sisuai ngon buet jih nyang jeuhet.\n15 Gata keudroe meuseuti até-até keu jih nyan, sabab jihnyan jilawan that beurita nyang tanyoe ba.\n16 Bak watée ulôn phon-phon that lôn peusampoe peumbilaan lôn, hana meusidroe pi nyang jitem dong blaih lôn; banmandum jitinggai lôn. Mudah-mudahan Allah hana geupeusalah awaknyan lam hainyoe! Teuma Tuhan na meusajan ulôn.\n17 Gobnyan geubri teunaga keu ulôn sampoe ulôn hase lôn peusampoe banmandum Haba Gét nyan, mangat jideungoe lé mandum ureuëng nyang kon Yahudi. Dan ulôn lheuh nibak bahya maté.\n18 Keubiet Tuhan teuma geupeulheuh ulôn nibak tieb-tieb useuha nyang jeuhet ateueh ulôn. Gobnyan teuma geuba ulôn deungon seulamat lam keurajeuen Geuh di Syeuruga. Bah kheueh Gobnyan teupeuagong siumu masa! Amin.\n19 Saleuem ulôn keu Priskila dan Akwila dan keu keuluwarga Onesiforus.\n20 Erastus tinggai di Korintus, dan Trofimus ka ulôn tinggai lam keuadaan sakét di Miletus.\n21 Meu-useuha kheueh sijeuet-jeuet jih keuteu-teuka sigohlom musem sijuek. Ebulus, Pudes, Linus, dan Klaudia, awaknyan jikirém saleuem keugata mandum; meunan cit keu syedara saboh iman nyang laén. 22 Seumoga Tuhan na meusajan gata. Seumoga Tuhan geubri beureukat keu Syedara mandum! Horeumat kamoe, Paulus


Zakharia - Aceh Bible - Old Testament / Zechariah-14\nUroe mahkamah TUHAN ka tô that. Teuma Yerusalem jireupah, dan hase rampokan nyan jibagi-bagi dikeue mata gata.\n2 TUHAN geupeusapat banmandum bansa mangat jijak prang Yerusalem. Banda nyan jireubot, bubena rumoh disinan jitamong lé pancuri, dan bubena ureuëng inong lam rumoh nyan jipeukosa. Siladum nibak peunduduek disinan jiangkot u teumpat nyang teuböih, teuma nyang leubeh nibak nyan teutab tinggai di teumpat nyan.\n3 Laju TUHAN geumaju dan geumuprang ngon bansa-bansa nyan, lagée nyang ka geupeubuet bak jamén dilée.\n4 Bak uroe nyan Gobnyan geudong bak Bukét Zaiton, siblaih u timu Yerusalem. Teuma Bukét Zaiton teuprah lé pantôn nyang luwah, phon di timu sampoe ubarat. Siladum nibak bukét nyan jiseuk u utara, dan siladum teuk u seulatan.\n5 Gata taplueng meulalu pantôn nyang teubagi bukét nyan dua bagian. Gata taplueng lagée indatu gata watée teuka geumpa bumoe masa keurajeuen Uzia, raja Yehuda. Laju teuka kheueh TUHAN Po teu Allah lôn, geukawai lé bandum malaikat.\n6 Meunyoe uroe nyan ka teuka, hana le udara leupie atawa éeh.\n7 Nibak uroe nyan ka hana le seupôt seupeut. Uroe trang, meunan cit meunyoe watée malam. Teuma TUHAN kheueh nyang teupeue pajan uroe nyan teuka.\n8 Nibak uroe nyan, ié sijuek ji-ile di Yerusalem; siladum nibak ié nyan ji-ile u Laôt Maté dan siladum teuk u Laôt Teungoh. Ié nyan ji-ile sipanyang thon, bah kheueh watée musém ujeuen meunan cit watée musém khueng.\n9 Teuma TUHAN geumat peurintah sibagoe raja ateueh banmandum muka bumoe; soe mantong ureuëng jiseumah Gobnyan sibagoe Po teu Allah dan jituri Gobnyan deungon nan nyang saban.\n10 Bansaboh nanggroe phon di Geba di utara sampoe u Rimon di seulatan, nyan jeuet keudarat. Teuma Yerusalem manyang meulambong, leubeh manyang nibak tanoh sikeulileng nyan; banda nyan meutamah luwah phon di babah Pintoe Geureubang Benyamin trok ubak Pintoe geureubang Sagoe, nyan kheueh babah pintoe geureubang Phon dan nibak Meunara Hananel sampoe trok ubak teumpat teuprah ié anggô atra raja.\n11 Ureuëng ramé tinggai deungon aman di banda nyan, hana ancaman dan keubinasaan.\n12 TUHAN geupeutron peunyakét nyang lumpah parah ateueh bandum bansa nyang ka jimuprang jilawan Yerusalem. Mata dan lidah awaknyan, dan bansaboh tuboh awaknyan brok seudangkan awaknyan mantong udeb.\n13 Bak uroe nyan TUHAN geupeujeuet bansa-bansa nyan lumpah bingong dan teumakot sampoe soe mantong ureuëng jidrob rakan jihnyan nyang na siblaih jih dan jiprang gobnyan.\n14 Ureuëng-ureuëng agam di Yehuda jimuprang keu jibila Yerusalem. Sibagoe hareuta rampasan awaknyan jicok bandum hareuta bansa-bansa bansilingka jihnyan, miseu jih méuh, pirak dan peukayan nyang meutumpok-tumpok.\n15 Saboh peunyakét taéuen nyang lumpah parah keunong ateueh guda, bagal, unta dan keuleudée, dan bandum beulatang nyang na bak khimah musoh.\n16 Óh lheuehnyan bandum ureuëng nyang na mantong udeb lamkawan bansa-bansa nyang prang Yerusalem, jijak ubak banda nyan keu jijak seumah Raja, TUHAN Nyang Mahakuasa, dan keu geupeuraya Khanuri Jambo Ôn.\n17 Meunyoe na bansa nyang hana jitem jak u Yerusalem keu jiseumah Raja, TUHAN Nyang Mahakuasa, teuma di nanggroe ureuëng nyan hana jitron ujeuen.\n18 Dan meunyoe ureuëng Meusé hana jitem peuna Khanuri Jambo Ôn, teuma keu awaknyan pi geupeutron peunyakét nyang geupeuteuka lé TUHAN u ateueh tieb-tieb bansa nyang hana jitem jak iébadat.\n19 Nyan kheueh huköm nyang geupeutreun ateueh Meusé dan ateueh bandum bansa nyang hana jitem peuna Khanuri Jambo Ôn.\n20 Bak uroe nyan bubena lonceng nyang na meugantung sibagoe peukayan guda geu-uke deungon tutoe haba nyang lagée nyoe, "Geupeukhusos keu TUHAN". Panci-panci nyang na bak Baét TUHAN jihareuga lagée cambông-cambông peuseumahan dikeue miseubah.\n21 Bandum panci di Yerusalem dan bansaboh Yehuda geupeu khusos keu jeuet keu hak milék TUHAN Nyang Mahakuasa. Peunduduek nyang peuseumah keureubeuen jingui atranyan keu jireuboih sie peuseumahan. Meunyoe masa nyan ka teuka, hana le ureuëng meukat bak Baét TUHAN Nyang Mahakuasa.


Wordplanet: Yahya - Audio Books: the Book of John - Testimony of John the Baptist\n1 Nibak awaiphon, sigohlom donya teupeujeuet, Feureuman ka na. Feureuman nyan na meusajan Po teu Allah dan Feureuman nyan saban ngon Allah.\n1 Dua uroe óh lheueh nyan na khanuri meukawen di banda Kana Galilea, dan mak Isa na disinan.\n1 Na sidroe tukoh agama lamkawan ureuëng Farisi nyang nan geuh Nikodemus.\n1 Ureuëng-ureuëng Farisi jideungoe bahwa Isa leubeh jai geupumanö ureuëng nibak Nabi Yahya. (\n2 Nyang sibeuna jih Isa keudroe hana geupumanö lé murit-murit Gobnyan.)\n3 Watée Isa geuteupeue bahwa ureuëng-ureuëng Farisi ka jideungoe hai nyan, gobnyan geutinggai Yudea laju geugisa u Galilea.\n4 Bak watée geugisa nyan gobnyan harôh geujak rot Samaria.\n5 Teuma trok laju Isa bak saboh banda di Samaria nyang nan banda nyan Sikhar, hana padub na jiôh nibak tanoh nyang yoh ilée geubri lé Nabi Yakub keu aneuëk gobnyan Nabi Yusuf.\n6 Disinan na meuteumé mon Nabi Yakub. Isa hék that-that sabab bak geujak nyan, sababnyan kheueh gobnyan geuduek bak binéh mon. Watéenyan kira-kira poh dua blaih uroe.\n7 Dan murit-murit Isa ka geujak u banda keu jijak bloe peunajoh. Óh lheueh nyan na sidroe ureuëng inong Samaria teuka bak mon nyan keu jijak crông ié. Isa geupeugah bak inong nyan, "Mak, peu kheueh jeuet Lôn lakée jieb ié?"\n9 Jijaweueb lé ureuëng inong Samaria nyan, "Teungku ureuëng Yahudi, di ulôn nyoe ureuëng Samaria; pakon teungku lakée jieb ié bak ulôn?" (Sabab ureuëng-ureuëng Yahudi hana hubongan ngon ureuëng Samaria.)\n10 Geujaweueb lé Isa, "Meunyoe droeneueh neuteupeue meuneubri Allah dan soe nyang meulakée jieb ié bak Droeneueh, pasti droeneueh keudroe nyang lakée jieb ié bak ureuëng nyan, dan Gobnyan teuma geubri keu droeneueh ié udeb."\n11 Kheun ureuëng inong nyan, "Teungku hana meutima, dan mon nyoe lhok lumpah na. Dipat Teungku meuteumé ié udeb?\n12 Nabi Yakub, bapak indatu kamoe, geubri bak kamoe mon nyoe. Gobnyan keudroe nyang cok ié mon nibak teumpat nyoe; meunan cit teuma ngon aneuëk-aneuëk gobnyan dan beulatang peulara gobnyan. Peue kheueh Teungku pike teungku leubeh rayeuk nibak Nabi Yakub?"\n13 "Ureuëng nyang jieb ié nyoe teuma jiteuka glaih lom," geupeugah lé Isa,\n14 "teuma ureuëng nyang jijieb ié nyang teuma Ulôn bri, ureuëng nyan hana teuma glaih le siumu masa. Sabab ié nyang Ulôn bri nyan jeuet keu mata ié lam tuboh ureuëng nyan nyang jiteubiet uluwa dan teubri bak ureuëng nyan udeb seujati dan keukai."\n15 Kheun ureuëng inong nyan, "Teungku, neubri kheueh keu ulôn ié nyan, mangat ulôn hana glaih le; dan hana peureulée le lôn riwang keunoe keu lôn jak crông ié."\n16 "Jak kheueh, tawök lakoe droeneueh, dan gisa kheueh keunoe," kheun Isa.\n17 "Ulôn hana meulakoe," Jaweueb inong nyan. "Keubiet beutôi lagée kheun droeneueh," geupeugah lé Isa.\n18 "Sabab droeneueh ka tameukawen limong go, dan ureuëng nyang udeb meusajan ngon droeneueh bak saát nyoe bukon lakoe droeneueh "\n19 "Jinoenyoe barô kheueh lôn teupeue bahwa teungku sidroe Nabi," jipeugah le inong nyan.\n20 Indatu kamoe geuseumah Allah bak bukét nyoe, teuma bansa teungku jipeugah bahwa di Yerusalem mantong kheueh teumpat ureuëng jiseumah Allah."\n21 "Peucaya kheueh," kheun Isa bak ureuëng nyan, "bak saboh watée manusia teuma jiseumah Bapak, hana le nibak bukét nyoe, dan bukon teuma di Yerusalem. 22 Droeneueh ureuëng Samaria neuseumah nyang hana neuturi, seudangkan kamoe ureuëng Yahudi kamoe seumah Gobnyan nyang kamoe turi, sabab keuseulamatan teuka nibak ureuëng Yahudi.\n23 Teuma watée jih keubiet teuka, ka teuka, bahwa ngon kuasa Roh Allah manusia teuma jiseumah Bapak sibagoe Allah nyang beutôi nyang geuharab lé Bapak.\n24 Sabab Allah nyan Roh, teuma ngon kuasa Roh Allah manusia hase jiseumah Bapak lagée toh Gobnyan na.\n25 Ureuëng inong nyan jipeugah bak Isa, "Ulôn kuteupeue Raja Peuseulamat (nyang teupeugah Almaseh) teuma teuka. Meunyoe Gobnyan teuka, Gobnyan teuma geupeugah bak geutanyoe."\n26 "Ulôn kheueh nyan," jaweueb Isa, "Ulôn nyang saát nyoe teungoh meututoe ngon droeneueh." 27 Bak watée murit-murit Isa ka geugisa. Awaknyan hireuen watée jikalon Isa geupeugah haba ngon sidroe ureuëng inong. Teuma hana meusidroe pih lamkawan awaknyan nyang jiteumanyong bak inong nyan, "Peue nyang mak peureulée?" atawa nyang teumanyong bak Isa, "Pakon Bapak neumeututoe ngon inong nyan?"\n28 Dan ureuëng nyan laju jitinggai teumpat nyan dan laju jiplueng lam banda óh trok keudeh laju jipeugah bak ureuëng-ureuëng nyang na lam banda nyan,\n29 "Jak takalon ureuëng nyang peugah bak ulôn peue-peue mantong nyang ka lheueh ulôn peubuet. Peu kheueh mungken Gobnyan Raja Peuseulamat?"\n30 Dan ureuëng nyan pih laju jitinggai banda jihnyan jijak laju ubak Isa.\n31 Bak watée nyan murit-murit Isa geupakat gobnyan mangat Isa geutem makheun, "Bapak Gurée," kheun awaknyan, "Neumakheun laju."\n32 Teuma geujaweueb lé Isa, "Na peunajoh bak Ulôn, nyang hana gata teupeue."\n33 Dan murit-murit Gobnyan laju jiteumanyong sabe keudroe-droe, "Peu kheueh ureuëng laén nyang ba peunajoh keu Gobnyan?"\n34 Laju geupeugah lé Isa, "Peunajoh Ulôn na kheueh teuseutôt keuheundak Gobnyan nyang utus Ulôn, dan teupeuseuleusoe buet nyang ka geujôk bak Ulôn.\n35 Gatanyoe tapeugah, 'Peuet buleuen teuk musém mupot.' Teuma Ulôn peugah bak gata: Ngieng lam blang-blang nyang kunéng pade, ka siab keu teupot!\n36 Ureuëng nyang mupot ka jipeuphon teurimong upah jih dan jipeusapat hase keu udeb nyang seujati dan keukai. Teuma nyang teumabu dan ureuëng nyang mupot jeuet udeb mumangat-mangat ngon gobnyan.\n37 Pribasa nyoe beutôi cit, 'Nyang sidroe tukang pula, dan nyang laén nyang pot.'\n38 Ulôn yue bak gata tajak mupot u blang nyang hana gata peubuet; ureuëng laén ka jimubuet disinan, dan gata tateurimong laba nibak buet awaknyan."\n39 Jai that-that ureuëng Samaria peunduduek banda nyan meuiman bak Isa, sabab ureuëng inong nyan jipeugah, 'Gobnyan geupeugah bak ulôn peue-peue mantong nyang ka lheueh ulôn peubuet.'\n40 Teuma, watée ureuëng-ureuëng Samaria nyan meurumpok ngon Isa, awaknyan jilakée ngon meuharab that mangat Gobnyan geutem tinggai ngon awaknyan. Teuma Isa tinggai bak teumpat nyan dua uroe treb jih.\n41 Óh lheuehnyan leubeh jai lom ureuëng nyang meuiman bak Isa sabab peue nyang geupurunoe keudroe bak awaknyan.\n42 Awaknyan jipeugah bak ureuëng inong nyan, "Kamoe ka kamoe meuiman nibak saát nyoe, kon le sabab peue nyang ka gata peugah bak kamoe, sabab kamoe keudroe pih ka kamoe deungoe Gobnyan, dan kamoe teupeue bahwa Gobnyan na kheueh Nyang Peuseulamat donya."\n43 Óh ka lheueh dua uroe tinggai di Sikhar, Isa geujak teuma u Galilea.\n44 Isa keudroe ka geupeugah, "Sidroe Nabi hana jihoreumat di nanggroe jih keudroe."\n45 Teuma watée Gobnyan ka trok u Galilea, ureuëng-ureuëng nyang na disinan jisambot Gobnyan ngon galak até, sabab awaknyan na di Yerusalem watée Uroe Raya Paskah, dan ka jikalon mandum nyang geupeubuet lé Isa.\n46 Óh lheuehnyan Isa geugisa lom u Kana di Galilea, bak teumpat Gobnyan ka lheueh geu-ubah ié jeuet keu ié anggô. Lam banda nyan na sidroe peugawée peumeurintah, aneuëk ureuëng nyan teungoh sakét brat di Kapernaum.\n47 Watée ureuëng nyan jideungoe bahwa Isa ka teuka u Galilea nibak Yudea, ureuëng nyan laju jijak bak Isa dan jilakée Gobnyan beugeutem jak u Kapernaum mangat geutem peupuléh aneuëk Gobnyan nyang karab maté.\n48 Isa geupeugah bak peugawée peumeurintah nyan, "Meunyoe gatanyoe hana takalon buet-buet nyang ajaéb, gata hana tapatéh."\n49 "Teungku," kheun peugawée peumeurintah nyan, "bubagaih kheueh neujak sigohlom aneuëk ulôn maté."\n50 Geupeugah lé Isa bak ureuëng nyan, "Jakwoe kheueh laju, aneuëk gata ka puléh." Ureuëng nyan jipatéh peue nyang geupeugah lé Isa, laju ureuëng nyan jijak.\n51 Bak teungoh rot ueh, peulayan-peulayan ureuëng nyan jijak bak ureuëng nyan sira jipeugah lagéenyoe, "Aneuëk Teungku ka puléh."\n52 Laju peugawée nyan jitanyong bak awaknyan poh padub aneuëk nyan phon puléh. Awaknyan jijaweueb, "Kira-kira poh sa cot uroe deumam jih gadôh."\n53 Laju ayah aneuëk nyan teuingat peue nyang ka geupeugah lé Isa bunoe, "Aneuëk gata puléh." Teuma peugawéenyan meunan cit banmandum keuluwarga jih meuiman ubak Isa.\n54 Nyan kheueh buet ajaéb nyang keudua nyang geupeubuet lé Isa di Galilea óh ka lheueh Gobnyan teuka nibak Yudea.\n1 Óh lheueh nyan na peurayaan Yahudi, lé sabab nyan Isa geujak u Yerusalem.\n1 Na meupadub watée óh lheueh nyan Isa geujak u meurandeh Danau Galilea, nyang nan laén Danau Tiberias.\n1 Óh lheueh nyan Isa geujak hoho mantong bansaboh Galilea. Gobnyan hana geutem jak u Daerah Yudea sabab peunguasa Yahudi nyang na disinan na niet keuneuk poh maté Gobnyan.\n1 Teuma Isa laju geujak u Bukét Zaiton.\n1 Watée Isa teungoh geujak, laju geukalon ureuëng buta yoh phon lahé.\n1 "Keubiet beutôi nyang Ulôn peugah nyoe: Ureuëng nyang tamong lam weue bubiri ngon cara jilumpat pageue, dan hana rot babah pintoe, atawa jiék rot laén, ureuëng nyang lagée nyan pancuri dan peurampok.\n1 Na sidroe ureuëng nyang nan jih Lazarus tinggai di Betania meusapat ngon syedara jih nyang nan Maryam dan Marta.\n1 Nam uroe sigohlom trok bak Uroe Raya Paskah, Isa geujak u Betania. Bak teumpatnyan tinggai Lazarus nyang ka geupeubeudôh lé Gobnyan nibak maté.\n1 Siuroe sigohlom Uroe Raya Paskah, Isa geuteupeue bahwa ka watée jih Gobnyan geutinggai donya nyoe keu geugisa ubak Bapak Geuh. Gobnyan geugaséh keu ureuëng nyang jeuet keu milék Gobnyan ateueh rhueng donya, dan Gobnyan teutab geugaséh keu awaknyan sampoe án pagée.\n1 "Bék sosah até gata," kheun Isa bak awaknyan. "Meuiman kheueh ubak Allah, dan meuiman kheueh teuma ubak Ulôn.\n1 Geupeugah lom lé Isa, "Ulôn na kheueh bak anggô nyang seujati, dan Bapak Ulôn na kheueh nyang peugleh lampôh.\n1 Banmandum nyan Ulôn peugah bak gata mangat gata bék murtat.\n1 Óh ka lheueh geupeugah meunan, Isa laju geutangáh u langét sira geupeugah, "Bapak, jinoe ka trok watée jih. Peu Agong kheueh Aneuëk Droeneueh, mangat Aneuëk Droeneueh pi ji peu Agong Bapak.\n1 Óh ka lheueh Isa geumeudoá lagée nyan, Gobnyan ngon murit-murit Geuh laju geujak u meurandeh Krueng Kidron. Nibak teumpat nyan na saboh taman, Isa ngon murit-murit Geuh geutamong laju lam taman nyan.\n1 Óh lheuehnyan Pilatus jitamong dan jiyue laju bak ureuëng laén mangat jiseunuét Isa.\n1 Bak uroe Aleuhat, watée jih mantong beungoh, keuadaan jih mantong seupôt, Maryam Magdalena jijak bak jrat. Laju jikalon batée ngon tôb babah kubu nyan ka meugéesée nibak uruek kubu nyan.\n1 Óh lheuehnyan Isa geupeuleumah droe sigoe teuk bak murit-murit Gobnyan di Danau Tiberias. Meunoe kheueh keujadian jih:


Matius - Aceh Bible - New Testament / Matthew-2 - The Birth of Jesus Christ\nIsa lahé di banda Betlehem lam nanggroe Yudea bak masa keurajeuen Raja Herodes. Bak masanyan na meupadub droe ureuëng nyang ahli iéleumé bintang nibak timu jijak u Yerusalem.\n2 Awaknyan jiteumanyong bansaboh nyan, "Dipat kheueh aneuëk nyan, nyang ka lahé teuma jeuet keu raja ureuëng Yahudi? Deuh kamoe ngieng bintang Gobnyan jiteubiet nibak siblaih u timu, dan kamoe teuka keu kamoe jak seumah Gobnyan."\n3 Watée Raja Herodes geudeungoe hai nyan, gobnyan teukeujot lumpah na, meunan cit banmandum ureuëng di Yerusalem.\n4 Teuma lé raja nyan laju geuyue bandum ulée-ulée imeum dan gurée-gurée agama bansa Yahudi geujak meugumpôi. Laju raja nyan geutanyong ubak awaknyan, "Dipat kheueh teuma lahé Raja nyang ka geupeu janji lé Po teu Allah?"\n5 Awaknyan geujaweueb, "Di Banda Betlehem lam nanggroe Yudea. Sabab meunoe kheueh nyang ka geutuléh lé sidroe nabi,\n6 'Gata Betlehem, di nanggroe Yudea, gata meubacut pih bukon banda nyang paleng ubit lam banda-banda nyang meusyeuhu di Yehuda. Sabab nibak gata teuma lahé sidroe peumimpén nyang teuma pimpén umat Ulôn Israel.' "\n7 Óh ka lheueh meuteumé keuteurangan nyang lagée nyan, Herodes laju geuhôi ahli-ahli bintang nibak timu nyan seucara seungab-seungab. Laju gobnyan geutanyong bak awaknyan pajan nyang paih jih bintang nyan phon that leumah.\n8 Óh ka lheueh nyan raja nyan laju geuyue jak awaknyan u Betlehem sira geupeuingat lagée nyoe, "Tajak kheueh, dan tamita kheueh aneuëk nyan deungon teuliti. Dan meunyoe gata ka meurumpok ngon aneuëk nyan, tapeugah kheueh ubak ulôn, mangat ulôn pih kujak seumah Gobnyan."\n9 Dan jijak kheueh awaknyan. Deuh jingieng lom bintang nyang ka lheueh awaknyan ngieng yoh masa dilée di siblaih u timu. Keubiet galak that até awaknyan óh watée jikalon bintang nyan! Bintang nyan jijak laju dikeue awaknyan, dan laju jipiyôh paih di ateueh aneuëk nyan.\n11 Awaknyan laju jitamong lam rumoh nyan deuh laju jikalon aneuëk nyan deungon Mariam, ma Gobnyan. Awaknyan laju sujut dan jiseumah aneuëk nyan, dan laju jiploih bungkôh atra meuneuba awaknyan, dan jipeuseumah laju ubak aneuëk nyan méuh, keumeunyan, dan mur.\n12 Po teu Allah laju geupeu ingat ubak awaknyan didalam lumpo mangat bék jigisa ubak Raja Herodes. Jadi awaknyan laju jigisa rot laén.\n13 Óh ka lheueh ahli-ahli bintang nyang jigisa, malaikat Tuhan laju geupeuleumah droe ubak Yusuf didalam lumpo. Malaikat nyan geupeugah, "Raja Herodes na meukeusut jijak mita dan keuneuk poh maté aneuëk gata nyan. Sabab nyan beudôh kheueh, taba kheueh aneuëk nyan deungon ma jih jak meungungse u nanggroe Meusé. Tatinggai kheueh disinan sampoe Ulôn meututoe lom deungon gata."\n14 Ban geudeungoe lagée nyan Yusuf laju geubeudôh, dan bak malam nyan cit teuma laju geuba aneuëk nyan dan ma Gobnyan meungungse u Meusé.\n15 Awaknyan tinggai disideh sampoe Raja Herodes maté. Meunan kheueh, teuma teujadi kheueh peue nyang ka geupeugah lé Tuhan meulalu nabi Gobnyan, lagée nyoe, "Ulôn tawök Aneuëk Ulôn nibak Meusé."\n16 Watée Raja Herodes jiteupeu bahwa ahli-ahli bintang nibak timu nyan ka jitipée jih, raja nyan keubiet beungéh that. Laju raja nyan jipeutron titah mangat bubena aneuëk miet nyang agam nyang meu-umu dua thon u miyueb di Betlehem dan bansilingka nyan beuteupoh maté. Nyan paih that lagée nyang ka geupeugah lé ahli-ahli bintang keuhai watée jih bintang nyan leumah.\n17 Nyan kheueh nyang teujadi lagée nyang ka lheueh geupeugah lé Nabi Yeremia,\n18 "Di Rama na teudeungoe su ureuëng mo meuba-e, aloh-alah dan mo meuheuék-heuék. Rahel jipeuratoh aneuëk-aneuëk jih; gobnyan hán geutem iem sabab awaknyan ka hana lé."\n19 Óh ka lheueh Herodes meuninggai donya, watée Yusuf mantong di nanggroe Meusé dan sidroe malaikat Tuhan geupeuleumah droe lom ubak Yusuf lam lumpo.\n20 Malaikat nyan geupeugah, "Ureuëng-ureuëng nyang keuneuk poh maté aneuëk nyan ka meuninggai donya. Sabab nyan beudôh kheueh, tacok laju aneuëk ngon ma jihnyan gata woe laju u nanggroe Israel."\n21 Teuma Yusuf pih laju geubeudôh, laju geuba lom aneuëk nyan deungon Mariam gisa u Israel.\n22 Teuma óh lheueh nyan na geudeungoe na kheueh Arkelaus, aneuëk agam Herodes ka jeuet keuraja geulanto ureuëng syiek jih di nanggroe Yudea. Jadi, Yusuf teumakot geujak keunan. Óh ka lheueh gobnyan meuteumé peutunyok Tuhan lom lam lumpo gobnyan, laju geujak u daerah Galilea.\n23 Disinan gobnyan tinggai di banda nyang nan jih Nazaret. Deungon lagée nyan teuma jeuet kheueh peue nyang ka geupeugah lé nabi-nabi keuhai aneuëk nyan: "Gobnyan teuma teupeugah Ureuëng Nazaret."


'Syedara-syedara, gata deungoe kheueh nyoe! Nibak uroenyoe gata tamaju u mideuen prang. Bék kheueh gata takot atawa cut até peuteuk lom gata bingong. Kitab Teu-Ulang 20:3\nNibak Nabi Daud. Zabur 144:1\nSabab nyan beu tateupeue kheueh, gata na kheueh Petrus, batée nyang khong. Dan di ateueh keunaleueng batée nyoe kheueh teuma Lôn peudong geureja Lôn, nyang hana hase jipeutaloe lé gob; bah pih lé mawöt! Matius 16:18\nTeuma meusyukoe kheueh ubak Po teu Allah! Gobnyan sabe geupimpén kamoe meusajan lam pawai keumeunangan Almaseh sabab kamoe udeb meusaboh ngon Gobnyan. Allah geupeu guna kamoe mangat haba keuhai Almaseh meutabu lagée mubée nyang harom meusipreuk bansaboh nyan. 2 Korintus 2:14\nUlôn meudoá seumoga Allah nyang mahamulia geutembri teupeukong batén gata ngon Roh Gobnyan. Efesus 3:16\nSidroe sidadu nyang teungoh meutugaih, hana teuma jipeugabuek droe jih ngon urosan-urosan droe, sabab jihnyan jikeuneuk peumangat até pang droe jih keudroe. 2 Timotius 2:4\nUlôn teumuléh keu gata, Aneuëk-aneuëk, sabab gata taturi Allah Bapak. Ulôn teumuléh keu gata, Ayah-ayah, sabab gata taturi Feureuman nyang ka na yoh awaikon. Ulôn teumuléh keu gata, Ureuëng-ureuëng muda, sabab gata teuga. Feureuman Allah na lam até gata, dan gata ka tapeutaloe Si Jeuhet. 1 Yahya 2:14\nSyedara-syedara nyang lôn cinta! Ulôn biet-biet ngon meukeusut lôn tuléh surat keu gata keuhai keuseulamatan nyang ka tarasa meusajan geutanyoe. Teuma jinoenyoe ulôn teurasa keu lôn peuingat gata ngon surat nyoe mangat gata teutab meujuang keu iman gata nyang ka geubri sigoe nyan lé Allah keu siumu masa bak umat Gobnyan. Yudas 1:3


Kopenhagen - Wikipèdia bahsa Acèh, ènsiklopèdia bibeuëh Wiki Basa Acèh 2022 - Study in China\nKopenhagen nakeuh nang nanggroë Denmark. Kopenhagen neuduëk ji rap toë ngön laôt blah timu pulo (Sjælland) bak binèh kruëng Sont. Thôn 2003 kuta nyoë na ureuëng duëk keunira 501.285 droë. Kuta nyoë geupeudöng bak thôn 1000 lé Svend Tveskæ. Seulaén nang nanggroë, Kopenhagen lom jeut keu pusat budaya Denmark ngön Skandinavia.\n• Da'irah mètro\nPopulasi (2010 keu arèa urban ngön 2011 keu arèa mètro dan munisipalitas)\n• Da'irah kuta 1,181,239\n• Da'irah mètro 1,914,865\nWikimedia Commons na mèdia nyang na meupawôt ngön: Copenhagen\nGeurumpök nibak "https:https://www.duhoctrungquoc.vn/wiki/index.php?lang=ace&q=Kopenhagen&oldid=88993"\nTerakhir diubah pada 6 Buleuen Siplôh 2015, pukul 21.29\nÔn nyoe seuneulheueh geupeusaneut bak 6 Buleuen Siplôh 2015, poh 21.29.


Ibrani 12 (ACEH)\n1Syedara, keuhai geutanyoe keudroe, ban sikeulileng tanyoe na dan jai lumpah na saksi! Sabab nyan, jak kheueh geutanyoe tatiek banmandum nyang jipeubrat tanyoe dan desya nyang sabe meuleukek nibak geutanyoe. Dan jak kheueh geutanyoe deungon biet-biet tatiyeub deungon biet-biet that meutunang plueng nyang na dikeue geutanyoe.\n2Bah kheueh mata tanyoe tatuju ubak Isa, sabab Gobnyan kheueh nyang peubeudôh iman geutanyoe dan nyang peulara phon awai trok án akhé. Isa ék geupeuteun deurita bak kayée saleb! Gobnyan hana geupakoe bahwa maté bak kayée saleb nyan na kheueh buet nyang paleng malée. Nyang geuingat na kheueh keugeumbiraan nyang geuteurimong watée nyang teuma teuka. Jinoenyoe Gobnyan geuduek blaih uneuen takhta Allah dan geumat peurintah meusajan-sajan ngon Gobnyan.\n3Cuba kheueh pike pakriban ázeb jih Isa watée geuhadab ureuëng-ureuëng nyang meudesya nyang lawan Gobnyan hana ngon peusa! Sabab nyan bék kheueh cut até dan putôh asa.\n4Sabab lam meujuang droeneueh talawan desya, gata gohlom na meujuang sampoe roe darah.\n5Dan bék kheueh tatuwoe naseuhat Allah nyoe, nyang geubri ubak gata sibagoe aneuëk-aneuëk Gobnyan: "Aneuëk Lôn, simak kheueh beugét-gét ajaran Tuhan, dan bék kheueh cut até meunyoe Gobnyan beungéh keu gata.\n6Sabab Tuhan geuseupôt tieb-tieb ureuëng nyang geugaséh, dan Gobnyan geusunuét tieb-tieb ureuëng nyang geu angkée sibagoe aneuëk Geuh."\n7Gata teun kheueh meunyoe geusunuét lé Allah sibagoe seupôt lé sidroe bapak. Sabab, peu kheueh na sidroe aneuëk nyang hántom keunong huköm lé ayah jih?\n8Meunyoe gata hana meusajan teuhuköm lagée banmandum aneuëk geuh nyang laén nyoe saban cit gata kon aneuëk sah, teuma aneuëk nyang hana sah.\n9Geutanyoe na bapak lam donya. Gobnyan geupurunoe tanyoe, dan tanyoe horeumat bak gobnyan. Ngon lagée nyan, peu kheueh u ateueh Bapak rohani tanyoe nyang na lam syeuruga, ka teuntée geutanyoe leubeh tatukui lom ubak Gobnyan mangat tanyoe udeb.\n10Ureuëng syiek geutanyoe nyang na lam donya geupurunoe bak geutanyoe deungon watée nyang teubataih, meunurot peue nyang geurasa gét. Teuma Allah geupurunoe tanyoe na kheueh guna keu gét tanyoe keudroe, mangat tanyoe hase jeuet keusuci meusajan-sajan ngon Gobnyan.\n11Beutôi bak watée tanyoe geupurunoe, huköman nyan biet hana mangat até tanyoe, nyang na peudeh jih. Teuma óh lheueh nibak nyan, keugeutanyoe nyang ka geupurunoe, huköman nyan jeuet keusabab geutanyoe udeb meunurot keuheundak Po teu Allah, dan teupeuhase peurasaan seujahteura ateueh geutanyoe.\n12Sabab nyan, peukong kheueh jaroe gata nyang leumoh dan teuôt gata nyang meugok-gok nyan!\n13Gata jak kheueh sabe ateueh rot nyang sare, mangat gaki gata nyang capiek nyan hana meusalah, teuma jeuet keu puléh.\n14Useuha kheueh keu udeb rukon ngon mandum ureuëng. Meunan cit useuha kheueh teuma keu udeb suci, khusos keu Tuhan. Sabab hana meusidroe pi nyang hase jikalon Tuhan meunyoe jihnyan hana udeb lagée nyan.\n15Jaga kheueh bék na sampoe meusidroe pi nyang teubiet nibak lingkongan ngon nibak jroh até Allah, mangat bék sampoe na lagée seunaman nyang meuracon lamkawan gata akhé jih jipeuteuka bala dan jipeurusak ureuëng ramé ngon racon nyan.\n16Jaga kheueh mangat bék na nyang udeb cabui atawa hana jihareuga nyang hai-hai rohani, lagée jipeubuet lé Esau. Jipeubloe hak jih sibagoe aneuëk tuha, teuma keu saboh pingan bu.\n17Gata tateupeue bahwa óh dudoe Esau meuheuét jikeuneuk meuteumé beureukat nyan nibak bapak jih, teuma jihnyan geutulak. Sabab bah kheueh ngon jimoe ba-e jihnyan jimita rot keu jipeugét buet jih nyang salah nyan, ruweueng keuhai nyan ka hana lé.\n18Syedara-syedara hana tajak tahadab sapeue-sapeue lagée nyang jipeukeue lé bansa Israel yoh masa ilée. Awaknyan jipeukeue sapeue-sapeue nyang jeuet jigeue, na kheueh Gunong Sinai deungon apui nyang teungoh hu; awaknyan jipeukeue nyang seupôt, glab dan angén badée;\n19awaknyan jipeukeue ubak su beureuguih, dan meubagoe su nyang meutaga. Bak watée ureuëng-ureuëng Israel jideungoe su nyan, awaknyan jilakée ngon meuharab that mangat su nyan hana jimarit lé keu awaknyan.\n20Sabab awaknyan hana ék jiteun watée jideungoe peurintah nyang jipeugah lé su nyan. Sabab su nyan jipeugah, "Banmandum nyang keunong nibak gunong nyoe, hana keucuali peu kheueh jih nyan beulatang atawa soe mantong, harôh teu rhom ngon batée sampoe maté."\n21Peue nyang jikalon lé ureuëng-ureuëng Israel nyan meunan hebat sampoe Nabi Musa geupeugah, "Ulôn teumakot ngon yo!"\n22Nyang biet jih, gata ka tateuka ubak Bukét Sion dan banda Allah nyang udeb, na kheueh Yerusalem nyang na lam syeuruga deungon meuribée-ribée malaikat jih.\n23Gata tapeuna saboh meurokpakat nyang meuriah !!-- meurok pakat keu aneuëk-aneuëk tuha Po teu Allah, nyang nan-nan jih na teudafeutar lam syeuruga. Gata tateuka meuhadab Allah, Hakém banmandum umat manusia. Gata meuhadab ngon roh-roh ureuëng jroh-jroh, nyang ka geupeujeuet sampoereuna.\n24Gata tateuka meuhadab Isa, peurantara keu peujanjian nyang barô nyan; gata tameuhadab ubak darah nyang teureutek nyang teujamin keu hai-hai nyang jiôh leubeh gét nibak nyang jijamin lé darah Habel.\n25Sabab nyan, beu até-até kheueh, bék sampoe gata hana tatem deungoe Gobnyan nyang meututoe nyan. Ureuëng nyang hana jitem deungoe Gobnyan nyang teuka u bumoe dan geupeusampoe feureuman nibak Allah, ureuëng nyan hana hase jipeuplueng droe. Peuteuk lom tanyoe nyang tadeungoe Gobnyan meututoe lam syeuruga! Meunyoe tanyoe hana tatem deungoe nyan, panena mungken geutanyoe hase teuhinda!\n26Bak watée nyan su Geuhnyan meuhayak bumoe. Teuma jinoenyoe Gobnyan meujanji, "Sigoe teuk, Ulôn teuma Lôn peugeumpa kon mantong bumoe meunan cit langét."\n27Kheun "sigoe teuk" sibagoe teutunyok bahwa bansigom donya nyang ka geucebta teuma geuyok-yok dan geuböih ho laén, mangat jeuet nyang tinggai na kheueh nyang hana hase meuhayak.\n28Sabab nyan, bah kheueh geutanyoe talakée teurimong gaséh ubak Po teu Allah, sabab tanyoe tateurimong nibak Gobnyan saboh keurajeuen nyang hana hase meuhayak. Bah kheueh tanyoe talakée teurimong gaséh dan tameu iébadat ubak Allah deungon horeumat dan teumakot, meunurot cara nyang geulakée lé Gobnyan keudroe.\n29Sabab Allah geutanyoe lagée apui nyang jipeuhangôh peue nyang na.


Ho Ureuëng Hujjah Poëpeurintah Acèh Lagèë Yôh Masa Zaini-Zakir?\nBy Thayeb Loh Angen\nJembatan Pango, Banda Aceh, 15 April 2021. @Thayeb Loh Angen\nGeutuléh Lé: Thayeb Lôh Angen\nKhadam Reusam (Budayawan)\nLam padum thôn nyoë takalon, ban Irwandi-Nova jeuët keu Gubernur Acèh, lheuh nyan Irwandi jidrop jipasoë lam grap, dan Nova keu Plt, lheuh nyan lom Nova jeut keu Gubernur Acèh, ka jareuëng tadeungo ureuëng hujjah (kritik) poëpeurintah (pemerintah) Acèh, meuteuntèë Gubernur Acèh. Paléng na sidroë dua sagai nyang na su lam sagoë keudèë kupi. Alèh ho ka ureuëng meuhujjah poëpeurintah uroë nyan.\nMedia-media jinoë pih sang hana lé saban jiseumidék (menyidik/kritis) jinoë, atè tabandéng ngon yôh masa Gubernur Acèh Zaini-Zakir. Bak hai nyoë jeuët takalon bahwa buët meuhujjah poëpeurintah atawa meusilèë-meusadeuë bak poëpeurintah, nyan kon seubab beutôi atawa salah poëpeurintah nyan, tapi sabab soë poëpeurintah nyan, puëkeuh ureuëng nyang jidukông lé ureuëng nyang meuhujjah atawa kon.\nLagèë kheun saboh caé:\nMeunyoë neubeunci le that pu dalèh\nmeunyoë neugaséh salah pih beuna\nMeunyoë meunan ka nanggroë nyoë, meunyoë meunan ka peurangui ureuëng-ureuëng carong, ureuëng-ureuëng na neubeuët ngon na sikula, maka Acèh nyoë ho geuneuk ba. Hana puë that taharap lé bak ureuëng curak nyan nanggroë nyoë.\nPuëkeuh nyan meumakna, nyang le tukang meuhujjah di Acèh nyan awak ureuëng peureuté dukông poëpeurintah jinoë. Puëkeuh lam peureuté poëpeurintah nyang hana meunang atawa Partai Aceh ngon kawôm sinaroë geuh, hana tukang hujjah poëpeurintah Acèh? Atawa kadang na sit, tapi media-media hana jipeutrôk hujjah-hujjah nyan, atawa memang awak meudia hana jiteupuë keu hai nyan. Wallahu ‘aklam.\nJuët takalon keudroë teuh jinoë, so-so ureuëng nyang kritik pemerintah Aceh yôh masa Zaini-Zakir Gubernur Acèh, dan ureuëng nyan jinoë pu jabatan ka, atawa ho ka?\nPeureuté aneuk muda jinoë ka jeuët seumike keu droë, kiban tapeulaku Acèh ukeuë, ureuëng nyang peukateuën kiban keuh nyang mustahak jeuët tayuë peutimang nanggroë nyoë.\nPuë hana so teuingat lé, bahwa indatu geupeutheun nanggroë nyoë ngon nyawong geuh. Tiëp jeungkai tanoh nyang geutanyoë gilhò jinoe, na darah syuhada. Puë hana so teuingat lé nyan jinoë. Puë ka jawai teuh bandum?\nNa saboh macam teuk ureuëng, awak nyan jihujjah poëpeurintah di keu rakyat, bak media, tapi di liket rakyat, awak nyan jipeuhah baluëm kuët pèng APBA. Peureuté nyoë nah, dum ho jeuët jitamong, dum pat na jih, beurangkasoë jeut keu Gubernur Acèh, tapi awak nyan teutap di dalam.\nMeunyoë nyang meunang kon nyang jih dukông, maka jihujjah abéh gah, sang-sang jih malaikat dan gob iblih. Tapi, lheuëh nyan jih ka jeuët jitamong u dalam poëpeurintah, ka seungap jih lagèë laju leumo tacok piët. Meunyoë kheun Apa Maun, ureuëng meunan nyan peureuté guda pajôh lhòk.\nTameulakèë bak po teuh Allah, beugeubi rijang lahé ureuëng bakò-bakò di nanggroe Aceh, ngat makmu sijahtra rakyat keulayi.\nInilah Kabar Gembira untuk Orang-Orang Beriman\nInspirasi 13 Juni 2021\nIni Lima Kabar Gembira dari Rasulullah SAW Bagi Mereka yang Berjuang Salat Subuh, Apa Saja?\nInspirasi 12 Juni 2021\nMasuk Islam, Napi Ukraina Diintimidasi Oknum Sipir Rusia\nInspirasi 05 Juni 2021\nSufi dan Derajat Kewalian\nOrang Pegunungan dan Orang Perkotaan\nInspirasi 04 Juni 2021\nPejuang, Rakyat, dan Partai Aceh (1)\nBalairung 03 Juni 2021\nNews 09 Juni 2021\nAudit Belasan Kegiatan, BPKP Aceh Temukan Kerugian Negara Rp44,4 M\nHeadline 03 Juni 2021


Mahkamah Syar'iyyah Kab Bireuen: Leubèh Le Kasuih Peurumoh Gugat Cre Lakoe - NASAJA BERITA\nHome › Aceh › bireuen › Mahkamah Syar'iyyah › Poligami › syari'at islam\nMahkamah Syar'iyyah Kab Bireuen: Leubèh Le Kasuih Peurumoh Gugat Cre Lakoe\nNasaja Berita - Bireuen, Seureng that keujadia karu lam rumoh tangga ngon kureung tanggong jaweub lakoe keu peurumoh nyang jeut keu seubab seumalek rame ureung inoeng gugat cerai lakoe.\nLam thon 2018, na 331 boh kasus gugat cerai (cre) nyang ka geupeuputoh hukom le Mahkamah Syariyyah. Seudang untuk kasuih lagoe taleuk peureumoh na 152 bh kasuih.\nNyang geuungkap le Panitera Mahkamah Syar'iyyah Kabupaten Bireuen, Drs. Syarwandi bak MODUSACEH.CO uroe Lasa Baroe (9/7/2019). Lam thon 2019 nyoe dari buleun 1 sampoe 'an buleun 6 nyan pih mantong rame peukara peurumoh gugat lakoe. Jumlah kasuih jih 105 kasuih nyang ka lheuh jipeuputoh, seudangkan cre taleuk tok 27 boh kasuih.\nGeulanjot le Syarwandi nyang bahwa tiep thon peukara inoeng gugat lakoe nyan meuatamah. Keue bukti nyangkeuh peukara nyang troh bak pengadilan. Seugolom peukara nyan troh bak pengaddilan, Mahkamah Syar'iyyah wajeb mediasi. Meunyoe mediasi meuhase, maka kasep 'oh nan masalah. Ggatan tacabot. Seubab ka geumeudame." Kheun Syarwandi.\nGobnyan geumeungaku seulama jeut keu panitera Mahkamah Syar'iyah Kabupaten Bureuen, hana lom geuteurmong kasuih peurumoh nyang brie idin lakoe meukawen laen atawa poligami. "Golom tom lon teurimong peurumoh brie idin keu lakoe untuk meukawen laen meulaului lembaga resmi nyoe."\n0 Response to "Mahkamah Syar'iyyah Kab Bireuen: Leubèh Le Kasuih Peurumoh Gugat Cre Lakoe"


Alam Uni Soviet\nUni Soviet atawa Uni Republik Sosialis Soviet (Сою́з Сове́тских Социалисти́ческих Респу́блик Soyúz Sovétskih Sotsialistícheskih Respúblik (SSSR)) nakeuh nanggroe komunih nyang teudong antara thon 1922-1991 di Eurasia.\nUni Soviet geunguy sistem politik saboh peureute nyang geudominasi uleh Peureute Komunih Uni Soviet sampoe 1990. Bah pih Uni Soviet seubeutoijih nakeuh saboh nanggroe kesatuan pulitek dari nanggroe-nanggroe nyang na di wilayah nyan deungon nang nanggroejih di Moskow, nyatajih Uni Soviet meurupa jeuet keu nanggroe nyang peumeurintahanjih that meusentral ngon sistem ekonomi kumando.\nRevolusi Oktober nyang bicah di Rusia bak thon 1917 meuseubab runtohjih Kekaisaran Rusia. Lheueh nibak nyan, Peumeurintahan Seumentara Rusia, hana trep teudong cit padum-padum buleuen. Nibak watee kawom Bolshevik meunang lam Prang Sipil Rusia lheueh revolusi, Uni Soviet teuma geupeudong nibak tanggay 30 Buleuen Duwa Blaih 1922 ngon anggeeta Republik Sosialis Federasi Soviet Rusia, Republik Sosialis Federasi Soviet Transkaukasia, Republik Sosialis Soviet Ukraina ngon Republik Sosialis Soviet Byelorusia.\nWilayah Uni Soviet\nDeungon wilayah nyang luwaihjih 22.402.200 km2, Uni Soviet nakeuh euncit nanggroe nyang paleng luwah di donya. Luwah wilayah nanggroe nyan teuleuëng sa bagi nam dari daratan di muka bumoe rab saban luwahjih deungon Amirika Utara. Bagi peuet dari luwah wilayah Uni Soviet na di Ierupa seureuta jeuet keu pusat ekonomi ngon budaya. Wilayah blah rot timu Uni Soviet na di Asia nyang ureueng duekjih jareueng-jareueng, wilayah nyoe meubuju panyang sampoe trok u La'ot Pasifik di blah rot timu ngon Afghanistan di blah rot tunong. Uni Soviet meubeunteueng panyang leubeh nibak 10.000 km phon di timu sampoe u barat ji'ohjih na leubeh kureueng 7.200 km dari baroh u tunong, meulingkeue siblaih boh da'irah watee.\nUni Soviet nanggroe nyang na ceue that panyang di donya deungon panyang ceue leubeh dari 60.000 km, duwa weuek lhee ceue nyan na nibak gareh pante La'ôt Arktik. Uni Soviet meuceue lansong ngon Afghanistan, Cina, Ceko, Slowakia, Finlandia, Hongaria, Iran, Mongolia, Korea Baroh, Norwegia, Polandia, Rumania ngon Tureuki nibak thon 1945-1991. Uni Soviet ngon Amirika Carékat meuceue ngon Seulat Bering.\nKrueng nyang that panyang di Uni Soviet nakeuh Krueng Irtysh. Gunong nyang that manyang nakeuh Puncak Komunisme (jinoe Puncak Ismail Samani) di Tajikistan nyang manyang jih na 7.495 m dari muka ie la'ot. Tasek nyang luwah di donya, La'ot Kaspia, leubeh le meuteumpat di Uni Soviet. Tasek ie tabeue paleng rayek ngon paleng lhok di donya, Tasek Baikal, meuteumpat cit di nanggroe nyoe.\nNa limong boh da'irah iklim di Uni Soviet, yaitu tundra, taiga, stepa, guron ngon gunong-gunong.


Tugu Neugara - Wikipèdia bahsa Acèh, ènsiklopèdia bibeuëh\nTugu Neugara Malaysia\nTugu Neugara Malaysia, atawa geuturi cit ngon Tugu Peuingat Neugara Malaysia nakeuh saboh peuneudong skulptur nyang geupeugot keu meuhoreumat leubéh nibak 11 ribèe droë teuntra nyang maté lam Prang Dônya I (1914-1918), Prang Dônya II (1935-1942),ngon masa-masa darurat ditanoh Meulayu (1948-1960). Tugu nyoë teudong di Kuala Lumpur, toë ngon peuneudong geudông Parlemen Malaysia.\nTugu Neugara nakeuh geunamba keu saboh kawan teuntra nyang geupeuék 'alam neugara, Jalur Gemilang. Tugu nyoë geuhareutoë keu ma'na peumimpin, meusaboh, meusiaga, teuga, ceubeuëh ngon beuhe bak meukureubeuën.\nGeupeudong bak thôn 1966, tugu nyan na manyang 15 mètè, geupeugot nibak peurunggu ngon geurancang lé ahli meupheuët Austria, Felix de Weldon.\nBak uroë 27 buleuën lapan thôn 1975, peuneudong nyoë ka jipeureuloh ngon saboh beureutôih. Beureutôih nyan teuka dari buët teroris komunis, meunan pih awak komunis nyan jibantah meunyoë nyan buët nakeuh nibak keurija jih.\nWikimedia Commons na mèdia nyang na hubôngan ngön: Tugu Negara\nGeurumpök nibak "https://ace.wikipedia.org/w/index.php?title=Tugu_Neugara&oldid=106327"\nÔn nyoe seuneulheueh geupeusaneut bak 12 Buleuen Duwa 2018, poh 15.19.


Bahrain - Wikipèdia bahsa Acèh, ènsiklopèdia bibeuëhBaike Basa Acèh - DUHOC.CNBaike Basa Acèh 2022 - DUHOC.CN\nBahrain (البحرين, مملكة البحرين Kingdom of Bahrain) nakeuh saboh neugara nyang na di Lhôk Parsi, Asia Barat. Lhôk Bahrain jipeumeuklèh neugara nyoë ngön Qatar ngön Arab Saudi.\nJangeun bansa: Bahrainona\n(dan banda rayeuk) Al-Manamah\n- Raja Hamad ibn Isa Al Khalifah\n- Ratu Sabika bint Ibrahim\n- Peudana Meuntroë Khalifah ibn Sulman Al Khalifah\nuroë 15 buleuën Lapan thôn 1971\n- Total 665 km2 (176)\n- Ie (%) rab hana\n- Keunira 2005 688.345 (157)\n- Peunadat 1.035/km2 (6)\n- Total US$14,61 miliar (123)\n- Per kapita US$18.817 (38)\n- Keuneunong seu'uëm (DST) (UTC+3)\nBahrain ka geuduëk lé manusia dari masa jameun pra-seujarah. Neuduëk nanggroë nyang that meusaneut di Lhôk parsi ka jeut keu that galak dum ureuëng, Assyria, Babilonia, Yunani, Parsi, ngo keuneulheuëh Arab. Jameun dilèe Bahrain nyoë geuturi ngon nan Dilmun, Tylos lam beunahsa ureuëng Yunani, ngon Mishmaniq bak watèe dimeuyub peumeurèntah Keurajeun Parsi.\nPulo-pulo di Bahrain nyang na bak teungöh blah rot tunong Lhôk Parsi meuhasé lam tarèh keu jeuët teuka bansa-bansa peunjajah keunan. Bahrain nyang lam bahsa Arab meuma'na "Duwa La'ôt", nyan keuleumah kri bak nyata jih pulo nyan na duwa boh ne ië nyang meubida, ië tabeuë nyang jiteubiët lam tanoh ngon ië masén nyang meukeuliléng nanggroë nyan.\nWikimedia Commons na mèdia nyang na meupawôt ngön: Bahrain\nBahrain e-Government Portal (Bahsa Arab/Bahsa Inggréh)\nGeurumpök nibak "https:https://duhoc.cn/baike/index.php?lang=ace&q=Bahrain&oldid=102422"\nTerakhir diubah pada 10 Buleuen Lapan 2017, pukul 12.04\nÔn nyoe seuneulheueh geupeusaneut bak 10 Buleuen Lapan 2017, poh 12.04.


Nabi Nuh - Wikipèdia bahsa Acèh, ènsiklopèdia bibeuëh Wiki Basa Acèh 2022 - Study in China\nNoh nakeuh sidroe nabi nyang lahé darot 126 thôn 'oh lheueh wafeuët Nabi Adam as., meunan neuseubôt lé sidroe ulama, Ibnu Jarir. Nabi Noh neuutôh lé Allah keu kawômgeuh nyang jiseumah patông, kawôm nyang ka lam seusat ngon kufô. Kawôm Nabi Noh nyan geupeunan Bani Rasib. Lam salah saboh riwayat hadih Bukhari Muslim, na peuneugah, Nabi Nuh nyoekeuh nyang phôn that geupeu'ét seubagoe rasul.\nWikimedia Commons na mèdia nyang na meupawôt ngön: Noah\nGeurumpök nibak "https:https://www.duhoctrungquoc.vn/wiki/index.php?lang=ace&q=Nabi_Nuh&oldid=89062"\nTerakhir diubah pada 7 Buleuen Siplôh 2015, pukul 11.47\nNoh nakeuh sidroe nabi nyang lahé darot 126 thôn \_'oh lheueh wafeuët Nabi Adam as., meunan neuseubôt lé sidroe ulama, Ibnu Jarir. Nabi Noh neuutôh lé Allah keu kawômgeuh nyang jiseumah patông, kawôm nyang ka lam seusat ngon kufô. Kawôm Nabi Noh nyan geupeunan Bani Rasib. Lam salah saboh riwayat hadih Bukhari Muslim, na peuneugah, Nabi Nuh nyoekeuh nyang phôn that geupeu\_'ét seubagoe rasul.\nÔn nyoe seuneulheueh geupeusaneut bak 7 Buleuen Siplôh 2015, poh 11.47.


2 Buleun Buron, Pancuri Kilang Padè Gampông Jibeureukah Lé Peulisi - NASAJA BERITA\nHome › Aceh › aceh barat › nasaja › Pancuri\n2 Buleun Buron, Pancuri Kilang Padè Gampông Jibeureukah Lé Peulisi\nNasaja Berita – Aceh Barat, Kepolisian Resor (Polres) Aceh Barat ka geupeuaman lhèë droe pancuri kilang padè ata gampông Suak Raya, Kecamatan Johan Pahlawan, Meulabôh Aceh Barat.\nMeusén kilang padé nyan jicue lam buleun 7 baroe. Teupat jih uroe Jeume'at tanggai 19/7/2019. Nyan bèrèh jih pancuri nyan warga gampông nyan sit. MU alias Digo (26 thôn), MY (34 thôn), dan sidroe sagai awak lua gampông, MH (25 thôn) awak kecamatan Samatiga nyang mantöng kuliah atawa mahasiswa.\nThat na teuh keupu ata gampông droe jicue. Nyan meunyo beungèh pak geuchiek. Na can geucabôt KTP kiraju. Pu lom meunyo nyan ata gampông. Ukuran geuchiek wah ulè bak geupeutimang ata gampông. Meuhan geuchiek-geuchiek suah lôp penjara neukiraju, meunyo lawét nyoe bak peutimang dana desa. Nyoe ka jak cue lé awak nyan. Pu meukarat that pèng pih di awak nyan. Nasaja kiraju.\nKapolres Aceh Barat, AKBP H.R Bobby Aria Prakasa, bunoe uroe Hamèh (5/9) geupeugah ban lhèë droe pancuri nyan ka lheuh jibeureukah, lheuh na info dari masyarakat pat ji meusom lawét nyoe.\n"Awak nyan kamoe drop ka dua uroe u likôt. Na meuteumè peuaman saboh meusén kilang padé nyang golom jipeulagôt." Kheun Pak Kapolres.\nGeucalitra lé Pak Bobby nyan koban cara jicue. Teuman hana Apa rawi lé hinoe takôt caröng droeneuh bak ceumeucue eunteuk, neupeudalèh keu Apa Raban nyang peureunoe bak Nasaja Berita. Hana meupu sapu ka suah ta lôp penjara. Tinggai Da Mulah ngön aneuk miet i rumoh. Leupah weuh teuh kiraju meunyo meunan keujadian.\nNyan gara-gara buet awak nyan keunöng ancaman hukôman maksimal sikureung thôn penjara, lagè meutuléh bak hukôm KUHP (Pasal 363 Ayat 1 ke-3e,4e dan 5e Jo Pasal 56 KUHP).\nMeunan Apa baca bak AJNN nyang geutuléh lé bang Darmansyah Muda. Nyan muda geuh ka bèrèh meunyo ka tuha singöh bèrèh lom neukiraju. Seubab nan geuh teutap muda hanjeut ubah keu tuha. That na teuh.\n0 Response to "2 Buleun Buron, Pancuri Kilang Padè Gampông Jibeureukah Lé Peulisi"


Manok - Wikipèdia bahsa Acèh, ènsiklopèdia bibeuëhChina Wiki 2022 - Basa Acèh\nManok nakeuh saboh meunatang nyang jipajoh dum peue. Padé, jagông, kacang atawa la'én cukôp jigalak lé manok. Bak manok nyan le that faidahjih, di sampéng jeuët publöe, sië/asoë ngon bohjih jeuët tapajôh. Bak ladôm-ladôm teumpat, bulèë jipeugèt keu ngon sampôh-sampôh abèë.\nManok agam ngon inong\nWikimedia Commons na mèdia nyang na meupawôt ngön: Galliformes\nGeurumpök nibak "https:https://www.duhocchina.com/wiki/index.php?lang=ace&q=Manok&oldid=136111"\nManok nakeuh saboh meunatang nyang jipajoh dum peue. Padé, jagông, kacang atawa la\_'én cukôp jigalak lé manok. Bak manok nyan le that faidahjih, di sampéng jeuët publöe, sië/asoë ngon bohjih jeuët tapajôh. Bak ladôm-ladôm teumpat, bulèë jipeugèt keu ngon sampôh-sampôh abèë.\nTerakhir diubah pada 8 Buleuen Sikureueng 2021, pukul 17.22\nÔn nyoe seuneulheueh geupeusaneut bak 8 Buleuen Sikureueng 2021, poh 17.22.


Kisah Rasui-Rasui - Book Narration: Holy Bible - New Testament / Acts-14 Paul's sermon\nPaulus dan Barnabas geurasa teuma hai nyang saban di Ikonium. Awaknyan geujak cit ubak rumoh iébadat Yahudi dan geumeututoe disinan lagée nyang sibeuna jih akhé jih jai that ureuëng Yahudi dan nyang kon ureuëng Yahudi meuiman keu Isa.\n2 Teuma di ureuëng-ureuëng Yahudi nyang hana jipatéh, jipeusuna ureuëng nyang bukon Yahudi, sampoe jeuet awaknyan banci ubak ureuëng nyang meuiman keu Isa.\n3 Ngon sabab nyan Barnabas dan Paulus treb geutinggai disinan. Dan ngon beuhe that awaknyan geumeututoe keuhai Tuhan. Dan Tuhan pih geubri bukeuti bahwa haba awaknyan keuhai gaséh nyan beutôi; Gobnyan laju geubri keu awaknyan kuasa keu jeuet geupeubuet buet-buet nyang ajaéb dan hai-hai nyang luwabiasa.\n4 Teuma peunduduek banda nyan hana sapeue kheun meu adu peundapat sidroe ngon nyang laén; na nyang jidong blaih ureuëng Yahudi dan na teuma nyang jidong blaih rasui-rasui nyan.\n5 Laju di ureuëng-ureuëng Yahudi ngon peumimpén-peumimpén jih meusajan-sajan ngon kon ureuëng Yahudi ka sapeue kheun jikeuneuk seksa dan jigeulawa rasui-rasui nyan ngon aneuëk batée.\n6 Teuma lé rasui-rasui nyan geusadar keuhai nyan, laju geupeu aséng droe u Listra dan Derbe, na kheueh banda-banda nyang na di Likaonia, dan u daerah sikeulileng nyan.\n7 Bak teumpat nyan awaknyan geupeusampoe lom Haba Gét nyan.\n8 Di Listra na sidroe ureuëng agam nyang gaki jih lapée yoh phon lahé, sampoe ureuëng nyan hánjeuet jijak yoh ubit kon, sabab gaki jih lumpah that leumiek.\n9 Ureuëng nyan jiduek disinan sira jideungoe Paulus peugah haba. Paulus geukalon bahwa ureuëng nyang meuiman ngon sabab nyan jihnyan hase teupeupuléh. Teuma Paulus laju geungieng ateueh ureuëng nyan\n10 dan ngon su meutaga Paulus geupeugah, "Dong laju beucot!" Ureuëng nyan jilumpat sira jidong óh lheueh nyan jijak.\n11 Watée ureuëng ramé jikalon peue nyang geupeubuet lé Paulus, awaknyan dumpék lam basa Likaonia, "Dewa-dewa ka jitron ateueh donya lam tuboh manusia."\n12 Laju Barbanas jiboh nan lé awaknyan Zeus, dan Paulus jiboh nan Hermes, sabab awaknyan kheueh nyang peugah haba.\n13 Imeum Dewa Zeus, nyang rumoh iébadat jih dikeue banda, jijak keunan sira jiba leumô-leumô agam dan bungöng-bungöng u babah pintoe banda. Ureuëng nyan keuneuk seutôt ngon ureuëng ramé nyan keu jipeuseumah keureubeuen jih keu rasui-rasui nyan.\n14 Watée Barnabas dan Paulus geudeungoe peue nyang keuneuk jipeubuet lé ureuëng-ureuëng nyan, awaknyan laju jipriek-priek peukayan jih keudroe sira jiplueng-plueng lamkawan ureuëng ramé nyan, dan laju jidumpék,\n15 "Hai, keupeue gata peubuet nyoe? Kamoe nyoe manusia cit saban lagée Gata! Kamoe na di lam sinoe keu kamoe peusampoe Haba Gét keu gata mangat gata mandum tatinggai hai-hai nyang hana meuguna nyoe dan tajak ubak Allah nyang udeb, nyang cebta langét ngon bumoe dan laôt ngon mandum nyang na lam nyan.\n16 Bak masa ilée Allah geupeubiyeu bansa-bansa udeb meunurot keuheundak jih keudroe.\n17 Teuma awaknyan hana tuwoe geubri bukeuti-bukeuti keuhai droe Gobnyan, na kheueh ngon cara tapeubuet nyang jroh. Gobnyan geubri keu gata ujeuen nyang jitron nibak langét dan hase tanoh óh trok bak watée musém. Gobnyan geubri peunajoh keu gata dan geupeu galak até gata."\n18 Ngon tutoe haba nyang lagée nyan rasui-rasui nyan teutab payah that-that geutam ureuëng-ureuëng nyan jipeuseumah keureubeuen keu gobnyan mandua.\n19 Na padub droe ureuëng Yahudi jiteuka u Listra nibak Antiokhia di Pisidia dan nibak Ikonium laju jipeusuna ureuëng ramé nyan sampoe ureuëng-ureuëng nyan laju jidong blaih awaknyan. Awaknyan laju jigeulawa Paulus ngon batée, óh lheueh nyan laju jitarek gobnyan uluwa banda. Awaknyan jipike Paulus nyan ka maté,\n20 teuma watée ureuëng-ureuëng meuiman nyan jidong bansilingka gobnyan, gobnyan geubeudôh dan geutamong lom banda. Óh singoh beungoh geujak teuma u Derbe meusajan-sajan ngon Barnabas.\n21 Di Derbe, Paulus dan Barnabas laju geupeusampoe lom Haba Gét nyan dan jai that ureuëng jimeuiman ubak Isa. Óh ka lheueh nyan awaknyan jigisa lom u Listra, óh lheueh nyan u Ikonium, laju u Antiokhia di Pisidia. 22 Lam banda-banda nyang geujak nyan awaknyan laju geupeukong até murit-murit Isa dan geubri naseuhat ubak murit-murit nyan mangat teutab meuiman keu Isa, "Geutanyoe harôh beujai that tarasa deurita leubeh ilée, barô kheueh geutanyoe hase tarasa keubahgiaan Donya Barô Allah," meunan kheueh cara jih rasui-rasui nyan geupurunoe murit-murit Isa di banda-banda nyan.\n23 Dan bak tieb-tieb jeumaáh, Paulus dan Barnabas laju geuangkat peumimpén-peumimpén jeumaáh nyan. Laju ngon meudoá dan puasa, awaknyan laju jiseurah peumimpén-peumimpén nyan ubak Tuhan nyang awaknyan peucaya nyan.\n24 Óh ka lheueh nyan Paulus dan Barnabas geujak lom laju liwat daerah Pisidia dan trok laju u Pamfilia.\n25 Dan óh ka lheueh awaknyan geupeusampoe feureuman Allah di Perga, awaknyan laju geujak u Atalia.\n26 Nibak sinan awaknyan geumeulayeue lom u Antiokhia. Nyan kheueh banda teumpat awaknyan yoh masa ilée jibri ubak rakhmat Allah, mangat awaknyan jipeubuet buet nyang jinoenyoe ka awaknyan peuseuleusoe. 27 Watée ka trok u Antiokhia, awaknyan laju geupeusapat ureuëng-ureuëng nyang na nibak jeumaáh nyan, laju geupeugah mandum nyang ka geupeubuet lé Po teu Allah meulalu awaknyan. Meunan cit awaknyan geupeugah pakriban Allah ka geupeuhah jalan mangat ureuëng-ureuëng nyang bukon Yahudi meuiman ubak Isa.\n28 Lam banda nyan Paulus dan Barnabas treb tinggai meusajan-sajan ngon ureuëng-ureuëng meuiman.


Hapé - Wikipèdia bahsa Acèh, ènsiklopèdia bibeuëh Wiki Basa Acèh 2022 - Study in China\nHapé (Hp) atawa handphone nakeuh saboh alat untôk meubagoë keubutuhan. Baroëkon hapé keu ngon peugah haba ngon sms sagay, tapi jinoë hapé kajeuët ta ngui keu meubagoë hay nyang peureulè. Miseuë: tèlèpon, sms, mms, cok gamba pôtô atawa vidiô, reukam su atawa la'én nibak nyan. Lawétnyoë kajeuët peuhah Internèt rot hapé. Na lom chit hp nyang jeuët kalon tivi.\nMeubagoë mèrèk hapé nyan, na mèrèk Nokia, Samsung, Philip, LG, Sony Ericson, Virtup, Siemens, Window Mobile atawa la'én nibak nyang.\nNyang peujalan (OS, Operational System, Sistem Operasi) hapé nyan pih macam bagoë, na Java, Symbian atawa Window ngon Linux.\nNa Hp nyang jitém keunong peunyakét (virus) lagé nyang meusén jih Symbian. Na cit nyang han sagay keunong virus lagè Java OS.\nWikimedia Commons na mèdia nyang na meupawôt ngön: Mobile phones\nGeurumpök nibak "https:https://www.duhoctrungquoc.vn/wiki/index.php?lang=ace&q=Hapé&oldid=108329"\nTerakhir diubah pada 17 Buleuen Sikureueng 2018, pukul 15.51\nHapé (Hp) atawa handphone nakeuh saboh alat untôk meubagoë keubutuhan. Baroëkon hapé keu ngon peugah haba ngon sms sagay, tapi jinoë hapé kajeuët ta ngui keu meubagoë hay nyang peureulè. Miseuë: tèlèpon, sms, mms, cok gamba pôtô atawa vidiô, reukam su atawa la\_'én nibak nyan. Lawétnyoë kajeuët peuhah Internèt rot hapé. Na lom chit hp nyang jeuët kalon tivi.\nÔn nyoe seuneulheueh geupeusaneut bak 17 Buleuen Sikureueng 2018, poh 15.51.


Beda Seumayang Suboh Aneuk Dayah Ngon Suboh Nyang Ka Teubiet Dari Dayah - NASAJA BERITA\nHome › agama › nasaja › Nasaja Berita › Seumayang Suboh\nBeda Seumayang Suboh Aneuk Dayah Ngon Suboh Nyang Ka Teubiet Dari Dayah\nNasaja Berita - Agama, Mungken rame nyang hireun, pu ka bhah kalinyoe pakon ek ji ek berita deungon judul meunan? Nyoe kon haba meu ka haba, kon haba jak mita peukara. Tapi nyoe haba nakeuh peugah lagee na, ta peugah kiban keujadian ngon fakta, meuhan kakeuh suah ta ganto nan, kon le nasaja berita. That na teuh kiraju.\nTeuman pat jiduek beda, bek le that mukaddimah, kon teungoh ta ikot lomba pidato, dan hana peurle panyang that pujo, kon teungoh lam rukon dua al khuteubah.\nNyang keuphon, lam dayah atawa peusantren, seumayang Suboh nyan le keu nyang wajeb dong meu jama'ah. Seumayang rame-rame meuikot imum. Seudang lheuh teubiet dari dayah atawa peusantren, ka mulai seumayang sidroe lam kama. Nyan pih meunyo na soe pugoe.\nNyang brat lom parah nyang keuh nyang mode keudua. Bak niet kon ka jipeubida. Meunyo lam dayah atawa peusantren wate meulaphai niet, Ushalli fardhan subhi raka'ataini adaan lillahi ta'ala, meunan ka woe dari dayah ka mulai balek niet jeut keu Ushalli fardhan subhi raka'ataini qadhaan lillahi ta'ala.\nTeuman kon keubiet reuloh teuh. Kiban han qadhaan, teukeujot poh tujoh, bron keunoe keudeh dua go sahoe, jigese jarom panyang ka bak poh nam lom, ka seteungoh jeum abeh watee bak bron-bron nyan. Ka seuteungoh lapan.\nNyan golom jak u mon, toh 'iek ngon ek. Bek ta kheun manoe, sit ka mulai peuleuoh ju. Pu lom masa pre, manoe beungoh nyan barang langka that. Keunoe keudeh poh 8 beungoh baro jidong suboh. Khususan nyan. Dan bek neupike kiban, poh 8 nyan teumasok lam kawan bagah. Na nyang poh 10, dan na nyang peusigo ngon leuho. Teuman ek jeut keu raka'at nyan mmodel? Nyan meunyo tan geuyu buet sapu di rumoh.\nThat teubeh kiraju peukateun.\nNyang brat lom paloe, meunyoe na teungku nyang ka seumeubeut, ji duek peukateun nyan. Meunyo neu tree peuingat le droeneuh, na neuteupu pu geujaweub? Mangat meuteume amai surah qadha seumayang. Pu pap kiraju. Alah meupike na titel teungku, sangkira tan nah, sit meukhum ngon tapak sipatu.\nNyoe haba peuingat keudroe dan keu nyang baca dari Abang di Kutablu, bek neubalek, jeut keu Abu di Kutablang.\nNeutulong muat hai Apa Raban, singoh ku bayeu kupi keu droeneuh sikhan.\nMeunyo neu edit tulong bek brat-brat that, takot han meurasa bak ku seumipak.\nNan lon bek neutuleh sare bak ujong, kutakot jimita kuh le ureung gampong.\n0 Response to "Beda Seumayang Suboh Aneuk Dayah Ngon Suboh Nyang Ka Teubiet Dari Dayah"


Umar bin Khattab - Wikipèdia bahsa Acèh, ènsiklopèdia bibeuëh\nMasa puncak kuwasa khalifah Umar, 644\nPeumimpin Dum Ureuëng Meuiman\nMasa neumat kuwasa\n23 Buleuën Lapan 634 – Buleuën Siblah 644\nAl-Faruq ("Nyang jeuët neupeumeuklèh antara nyang jroh ngon nyang bateuë")\nAmirul Mu'minin ("Peumimpin Dum Ureuëng Meuiman")\n7 Uroë Buleuën Siblah 644\nBlah rot wië jirat Nabi Muhammad, Meuseujid Nabawi, Madinah\nUmar bin Khattab bin Nafiel bin Abdul Uzza atawa leubèh geuturi ngon nan Umar bin Khattab (581 - Buleuën Siblah 644) (bahsa Arab: عمر ابن الخطاب) nakeuh sidroë sahbat Nabi Muhammad nyang nakeuh cit sidroë khalifah keuduwa Islam (634-644). Umar rôh cit keu sidroë nibak peuët droë Khalifah nyang na lam gla Khalifah nyang meurumpok peutunyok (Khulafa'ur-rasyidin).\n2 Riwayat udép\n2.1 Neutamong Islam\n2.2 Udép di Madinah\n2.3 Wafeuët Nabi Muhammad\n2.4 Masa khalifah Abu Bakar\n2.5 Jeuët keu khalifah\n2.6 Wafeuët gobnyan\n4 Neubeuet lom\nNasab[peusaneut | peusaneut nè]\nUmar lahé di banda Mekkah nibak sukèe Bani Adi, saboh peureudèe bansa ngon sukèe Quraisy, sukèe nyang that utama di banda Mekkah bak watèe nyan. Ayah gobnyan nan geuh Khattab bin Nufail Al Shimh Al Quraisyi ngon mak gobnyan Hantamah binti Hasyim, dari kawôm Bani Makhzum. Umar na nan nyang geubri lé Nabi Muhammad S.A.W. nakeuh Al-Faruk nyang meuareuti ureuëng nyang jeuët neupeumeuklèh antara nyang jroh ngon nyang bateuë.\nRiwayat udép[peusaneut | peusaneut nè]\nSeugolom neutamong Islam, Umar nakeuh ureuëng nyang that jiseugan ngon jihoreumat lé ureuëng duëk di Mekkah. Ban lagèe adat nyang jipeubuët lé kawôm jahiliyah Mekkah bak watèe nyan, Umar rôh cit neutanom aneuk inong neuh nyang mantong udép ngon ban lahé seubagoë kri ban adat di Mekkah. Lheuëh neutamong lam agama Islam, Umar ka teulah neuh ateuëh peuë nyang ka tom neupeulaku yôh masa dilèe jan droëneuh nyan mantong bangai lam bhaih agama Islam.\nUmar seugolom Islam nyan geuturi cit seubagoë sidroë ureuëng nyang galak that mabôk, na padum-padum boh seunurat nyang na bak masa seugolom Islam (Jahiliyah), Umar that galak neujéb arak. Lheuëh neutamong Islam, gobnyan ka hana neupeurab lé ië mabôk nyan meubacut pih, bahthat pih bak watèe nyan golom na neutham keu bhaih hanjeuët jép arak lom lam agama Islam.\nNeutamong Islam[peusaneut | peusaneut nè]\nBak watèe Nabi Muhammad ka neuba agama Islam ngon trang lam kawan ureuëng di Mekkah, Umar that na neubanci keu peuë nyang neupeugah lé nabi masa nyan, kawôm Muslim yôh nyan pih neu akô nakeuh Umar nyan sidroë musôh nyang rayeuk keu ummat Islam. Saweub Umar ka geuthèe lé ureuëng nakeuh sidroë panglima ngon teuntra nyang that hayeuë lam mandum prang nyang na rôh gobnyan. Umar pih nget that le neu elanya soë mantong nyang ka neutamong lam agama islam masa nyan.\nBak peukara neubanci keu Nabi nyan keuh bak saboh uroë lé Umar ka trôh niët neuh keuneuk poh Nabi. Meunan pih bak neureuncana buët nyan, gobnyan ka meurumpok ngon sidroë sahabat Nabi Nu'aim bin Abdullah nyang lé Nu'aim ka neupeugah nyang nakeuh adoë inong Umar ka geutamong cit lam agama Islam. Teukeujôt that Umar ban neudeungo peuneugah nyan, ngon laju sigra neugisa neuriwang u rumoh, neuseutot adoë neuh nyang kajeuët keu ureuëng meu iman nyan keuneuk jak poh adoë neuh. Bak riwayat geupeugah bak watèe trôh u rumoh nyan ka neudeungo lé Umar adoë neu teungoh neubeuët Al Qur'an surat Thaha ayat 1-8, that meutamah beungèh aju keuh Umar yôh nyan ngon sigra neupoh adoë neuh sampoë jipo darah. Ban neukalon adoë neuh kaneumoë ngon badan meudarah jiteuka weuëh lam até Umar, lheuëh nyan gobnyan geulakèe ngiëng neubeuët nyang teungoh na bak jaroë adoë neuh nyan. Bak watèe nyan keuh bak teukeudi Potallah meugeunta até Umar ngon peuë nyang neubeuët nyan ngon laju teuka inseuëh keu neutamong cit lam agama Islam. Ban jiteupeuë lé ureuëng Mekkah Umar ka Islam, mandum awak musyrikin nyan jibanci keu Umar ngon hana meubacut pih jihoreumat lé keu gobnyan bahthat pih awaknyan mantong jitakôt keu Umar.\nUdép di Madinah[peusaneut | peusaneut nè]\nBak thôn 622 M, Umar kaneuikôt sajan Nabi Muhammad S.A.W. ngon dum ureuëng islam nyang la'én neujak meuhijrah (neuminah) u Yatsrib (jinoë Madinah). Gobnyan rôh cit lam prang Badar, Uhud, Khaybar seureuta watèe neuseurang Suriyah. Bak thôn 625, aneuk inong gobnyan (Hafsah) geumeugatib ngon Nabi Muhammad S.A.W. Gobnyan ka geuingat seubagoë ureuëng nyang that geuseugan lé kawôm Islam bak masanyan, ngon geuturi seubagoë sidroë ureuëng nyang bak garéh keuë sabé geubila Nabi ngon ureuëng Islam.\nWafeuët Nabi Muhammad[peusaneut | peusaneut nè]\nBak watèe haba wafeuët Nabi Muhammad S.A.W. bak uroë 8 Buleuën Nam thôn 632 M (12 Rabiul Awal, 10 Hijriyah) di Madinah sampoë bak mandum ureuëng Islam, Umar pih nakeuh sidroë ureuëng nyang that teukeujôt ngon keujadian nyan, gobnyan ka geutham soë mantong nyang keuneuk peumanoë ngon peusiëp manyèt Nabi keu meujak kubu. Meusuebab ngon nyum teukuejôt ngon han neupatéh Nabi kana lé Umar ka neumeukreuëh nyang nakeuh Nabi Muhammad golom wafeuët, Nabi cit pangsan mantong ngon keuneuk neubeudoh pajan-pajan.\nAbu Bakar nyang neudeungo meunan keujadian laju neugisa u Madinah neujak meurumpok ngon Umar nyang teungoh neutham ureuëng la'én, ngon neupeugah lé Abu Bakar:\n“ Syèdara lôn mandum ureuëng Islam! Soë mantong nyang keuneuk seumah Nabi Muhammad SAW, Nabi Muhammad ka wafeuët. Meuhat soë mantong nyang keuneuk seumah Allah, Allah nyan sabé-sabé udép, keukai hantom maté. ”\nAbu Bakar ka neupeuingat bak ureuëng Islam nyang teugoh gabuëk, ngon Umar na lam kawan ureuëng gabuëëk nyan. Lheuh nyan keuh meubarô inseuëh keulayi ureuëng nyan mandum. Meubarô teuingat geuh nyang nakeuh Nabi nyan manusia cit saban ngon manusia la'én.\nMasa khalifah Abu Bakar[peusaneut | peusaneut nè]\nBak masa masa Abu Bakar neumat kuwasa jeuët seubagoë khalifah, Umar nakeuh sidroë ureuëng nyang jeuët keu meubri nasèhat khalifah. Lheuëh meuninggai Abu Bakar bak thôn 634, Umar geutunyok jeuët keu khalifah gantoë Abu Bakar, Umar nakeuh khalifah keu duwa lam tarèh Islam.\nJeuët keu khalifah[peusaneut | peusaneut nè]\nBak masa peumerintah Umar, kuwasa Islam ka jitimoh ngon that na bagah. Islam masa nyan ka meuhasé reubôt nanggroë Mesopotamia ngon na bacut wilayah Parsi dari jaroë wangsa Sasanid seureuta lom geureubôt Meusé, Palestina, Suriyah, Afrika Utara ngon Armenia dari jaroë bangsa Rôm.\nBan geusurat lam tarèh, le that prang rayeuk lam seujarah phôn Islam peuta'lôk dônya. Prang Yarmuk, nyang keujadian rab Damaskus bak thôn 636, 20 ribèe teuntra Islam ka geupeutalô teuntra Rôm nyang na jumeulah awaknyan 70 ribèe droë ngon prang nyan ka meuakhé keuh kuwasa Rôm di Asia Ubit blah rot tunong. Teuntra Islam la'én lam jumeulah nyang leubèh dit ka meuhasé cok meunang cit ateuëh teuntra Parsi nyang leubèh ramèe jumeulah jih lam prang Qadissiyah (thôn 636), di binèh kruëng Eufrat. Lam prang nyan panglima teuntra Islam Sa`ad bin Abi Waqqas ka geupeutalô teuntra Sassanid ngon meuhasé geupoh panglima Parsi nyang that jithèe, Rustam Farrukhzad.\nBak thôn 637, lheuëh geukeupông ngon trép banda Yerusalem, teuntra Islam dudoë asé geureubôt banda nyan. Umar ka neubri gunci keu tamong lam banda nyan keu peundita Sophronius ngon 'oh trôh watèe seumayang lé Umar han neutém seumayang lam geurija disinan. Umar neupiléh seumayang diteumpat nyang la'én. 55 thôn lheuëh nyan, Meuseujid Umar ka neupuga lé ureuëng Islam bak teumpat Umar neuseumayang yôh nyan.\nUmar le that neupeugot reformasi administrasi nanggroë ngon neukalon ngon lisék that puë mantong nyang jeuët keu hajat ureuëng ramèe (rakyat), Umar ka neupeudong sistem administrasi khalifah bak mandum wilayah nyang ka neucok lé ureuëng Islam. Gobnyan geupeurintah keu peugot sensus ban sigom nanggroë Islam. Thôn 638 gobnyan ka geuparèntah peurayeuk ngon puga keulayi Meuseujid al-Haram di Mekkah ngon Meuseujid Nabawi di Madinah. Gobnyan ka geupeuphôn cit satoh proses kodifikasi hukôm Islam.\nUmar geuturi ngon kri neu meuudép nyang biyasa mantong, hana neupeureumeun keu kri udép ureuëng meupangkat ngon meuareuta bak masa nyan, gobnyan neuhudép ban nyang ra'yat neuh udép hana leubèh nibak nyan.\nBak kira-kira thôn keu 17 Hijriah, thôn keu-peuët khalifah Umar, Umar ka geupeuteubiët peunutôh nyang nakeuh almanak Islam jeuët geukira ngon phôn geubileuëng bak keujadian hijrah.\nWafeuët gobnyan[peusaneut | peusaneut nè]\nUmar bin Khattab jipoh lé Abu Lukluk (Fairuz), sidroë namiët nyang that fanatik bak watèe gobnyan keuneuk geujak don imum seumayang Suboh. Fairuz nakeuh ureuëng Parsi nyang jitamong Islam lheuëh nanggroë nyan geupeutalô lé Umar. Fairuz ka jipoh Umar meuseubab ngon sakét até jih keu Umar nyang ka geupeutalô Parsi. Keujadian nyan bak uroë Rabu, 25 Dzulhijjah 23 H/644 M. Lheuëh wafeuët Umar, pangkat khalifah neumat lé Utsman bin Affan.\nBak masa Umar mantong hudép na neukeubah wasiët nyang nakeuh :\nMeunyoë gata neuteumèe ayéb bak sidroë-droë ureuëng ngon gata keuneuk caci ureuëng nyan, leubèh gèt gata caci keuh droë di gata dilèe. Saweuëb ayéb gata leubèh na le nibak ureuëng nyang gata peugah ayéb nyan.\nMeunyoë gata keuneuk meumusôh ngon sidroë-droë ureuëng, leubèh gèt meumusôh keu pruët gata ilèe. Saweuëb hana musôh nyang leubèh bahya nibak gata la'én nibak pruët gata.\nMeunyoë gata keuneuk pujoë ngon sidroë-droë ureuëng, gata pujoë keuh Allah. Saweuëb hana saboh manusia pih nyang leubèh that le meubri keugata ngon that meugaséh sayang keugata la'én nibak Allah.\nMeunyoë gata keuneuk keubah sipeuë-peuë, leubèh gèt gata keubah keuh peuë mantong nyang gata seunang keu dônya. Saweuëb meunyoë gata keubah atra nyan nakeuh gata nyoë ureuëng nyang that jroh seureuta mulia.\nMeunyoë gata keuneuk peusiëp sipeuë-peuë, leubèh gèt gata peusiëp droë keu maté, Saweuëb meuhan gata peusiëp laju bak awai kon, gata keuneuk seungsara, rugoë ngon that na teulah 'oh akhé dudoë.\nMeunyoë gata keuneuk mita sipeuë-peuë, leubèh gèt gata mita keuh beukai keu uroë pagé. saweuëb gata han pajan pih ta teumeung keubah beukai nyan meutan gata mita.\n^ Ja'farian, Rasul (2003). Sejarah Islam : sejak wafat Nabi SAW hingga runtuhnya Dinasti Bani Umayah (11 - 132 H). Lentera. ISBN 979-3018-77-1.\nNeubeuet lom[peusaneut | peusaneut nè]\nAbu Bakar Ash-Shiddiq Khulafa'ur-rasyidin\n(632–661) Geugantoë lé:\nWikimedia Commons na mèdia nyang na meupawôt ngön: Umar\nGeurumpök nibak "https://ace.wikipedia.org/w/index.php?title=Umar_bin_Khattab&oldid=105981"\nUreuëng phôn tamong Islam\nÔn nyoe seuneulheueh geupeusaneut bak 29 Buleuen Duwa Blaih 2017, poh 19.35.


Kolose 1 (ACEH)\n1Syedara-syedara umat Allah di Kolose nyang seutia meusaboh ngon Almaseh! Sibagoe rasui Isa Almaseh, !!-- nyang geuangkat lé Allah !!-- ulôn, Paulus, meusajan-sajan ngon syedara-syedara geutanyoe Timotius, meuharab seumoga Allah Bapak geutanyoe geubri beureukat dan seujahteura ateueh gata.\n3Kamoe ka meudeungoe bahwa gata meuiman ubak Isa Almaseh dan gata tagaséh keumandum umat Allah. Nyang kheueh sabab jih watée kamoe meudoá keugata, kamoe sabe kamoe lakée teurimong gaséh ubak Allah, Bapak Tuhan geutanyoe Isa Almaseh.\n5Gata meuiman dan gata tagaséh, sabab gata meuharab teuma peue nyang ka geukeubah lam syeuruga lé Allah keugata. Gata katadeungoe keuhai nyan, bak watée Haba Gét nyang beutôi teupeusampoe keu gata.\n6Haba nibak Po teu Allah meutabu bansigom donya, dan udeb manusia sabe teubri beureukat lé haba nyan, sabab lagée udeb gata geubri beureukat watée phon that gata deungoe keuhai rahmat Allah dan biet-biet gata amai.\n7Hai nyan jipeutrok bak gata lé Epafras, rakan nyang kamoe gaséh. Jihnyan na kheueh ureuëng nyang mubuet keu Almaseh nyang ka seutia jimeukeureuja keu keupeuntengan tanyoe.\n8Nibak jihnyan kamoe deungoe bahwa ngon kuasa Roh Allah gata hase saléng meugaséh sayang.\n9Nyang kheueh sabab jih kamoe sabe meudoá keugata watée phon that kamoe deungoe keuhai gata. Kamoe lakée ubak Allah mangat Roh Allah geubri keugata keubijaksanaan dan peungeurtian sampoe gata tateupeue ngon sampoereuna peue nyang geukeuheundak lé Allah.\n10Ngon lagée nyan gata hase udeb meunurot keuheundak Allah, dan sabe tapeugalak até Gobnyan, sampoe lam hai peue-peue mantong gata hase tapeuhase hai-hai nyang gét. Dan iéleumé gata keuhai Allah pih meutamah teuma.\n11Peunoh harapan, ngon kuasa nibak Allah nyang agong, gata teupeuteuga sampoe gata hase tapeuteun deurita pakriban mantong ngon saba dan mangat até\n12dan ngon teupeugah teurimong gaséh ubak Bapak. Sabab Bapak nyan kheueh nyang peujeuet gata jeuet gata teurimong peue nyang geukeubah lé Allah keu umat Gobnyan lam keurajeuen gobnyan nyang trang.\n13Gobnyan ka geupeuleueh geutanyoe nibak kuasa nyang seupôt dan geupinah geutanyoe u dalam keurajeuen Aneuëk Gobnyan nyang geugaséh.\n14Lé Aneuëk Gobnyan tanyoe geupeubeubaih; ngon lagée nyan banmandum desya-desya geutanyoe ka geupeu amphon.\n15Almaseh na kheueh gamba nyang nyata nibak droe Allah nyang hana leumah teukalon; Almaseh na kheueh aneuëk nyang tuha, leubeh peunteng nibak banmandum nyang geucebta.\n16Sabab meulalu Gobnyan kheueh Allah geucebta peue-peue mantong nyang na lam syeuruga dan nyang na ateueh rhung bumoe, peue-peue mantong nyang deuh teukalon dan nyang hana deuh teukalon, jitamong cit keunan mandum roh nyang meukuasa dan nyang mat peurintah. Bansigom donya nyoe geucebta rot lalu Almaseh dan keu Almaseh.\n17Sigohlom na peue-peue mantong ateueh rhung donya nyoe, Almaseh ka leubeh ilée na. Dan lé sabab Gobnyan kheueh teuma peue-peue mantong na nibak teumpat jih maséng-maséng.\n18Gobnyan kheueh ulée nibak tuboh geuh, nyan kheueh jeumaáh, sabab Gobnyan kheueh punca udeb banmandum jeumaáh nyan. Gobnyan kheueh aneuëk nyang tuha, nyang phon-phon that geupeu udeb lom teuma nibak maté, mangat Gobnyan keudroe mantong nyang jeuet keu nyang paleng peunteng ateueh peue-peue mantong.\n19Allah keudroe nyang lakée mangat peue-peue mantong nyang na nibak droe Allah, na cit teuma meuteumé ngon leungkab nibak droe Aneuëk Gobnyan.\n20Dan rot Aneuëk nyan teuma Allah geucok keuputosan keugeupeugét peue-peue mantong jimeugét lom teuma ngon Gobnyan !!-- bah kheueh nyang na peue-peue ateueh rhueng bumoe, meunan cit nyang lam syeuruga. Allah geupeubuet nyan rot Aneuëk Gobnyan maté bak kayée saleb.\n21Yoh masa ilée gata jiôh nibak Po teu Allah. Gata meumusoh ngon Gobnyan sabab pi-e dan pikeran gata jeuhet.\n22Teuma jinoenyoe, ngon maté Aneuëk Gobnyan, Allah geupeujeuet hubongan gata ngon Gobnyan jeuet keu gét lom teuma. Ngon cara nyan gata hase teuba meuhadab Allah lam keuadaan nyang suci, gleh dan hana meucupa.\n23Teuma gata kateuntée dan meuseuti teutab seutia meuiman dan teudong cot nibak keuimanan gata. Bék sampoe gata peulheueh harapan gata nyang ka geubri keugata watée gata tateurimong Haba Gét nyang teuka nibak Allah. Haba nyan ka geupeusampoe ubak tieb-tieb ureuëng bansigom donya. Dan keunyan kheueh teuma ulôn, Paulus, ka jeuet keupeulayan.\n24Jinoenyoe ulôn galak meudeurita deumi keu keupeuntengan gata. Sabab ngon na peundeuritaan bak tuboh ulôn, ka lôn peuleungkab peue nyang meuseuti geudeurita lé Almaseh keujeumaáh Gobnyan, na kheueh tuboh Gobnyan.\n25Allah geuyue ulôn jeuet keupeulayan jeumaáh Gobnyan deumi keu keupeuntengan gata. Ulôn meuseuti lôn peusampoe haba nyang teuka nibak Allah, banmandum;\n26na kheueh haba nyang ka meuabat-abat nyang ka lheueh geusöm lé Po teu Allah keumandum ureuëng, teuma watée nyoe ka geupeugah keu umat Gobnyan.\n27Ubak umat Geuhnyan Allah geupeugah padun na gét jih dan agong jih rahsia Geuhnyan keu banmandum umat manusia. Rahasia nyan na kheueh: Almaseh na lam tuboh gata, nyang meumakna bahwa gata teuma meusajan tarasa keubeusaran Allah.\n28Almaseh nyan kheueh nyang kamoe peugah ubak tieb-tieb manusia. Kamoe peuingat dan kamoe peurunoe awaknyan banmandum ngon sigala bijaksana. Tujuan kamoe na kheueh mangat tieb-tieb ureuëng hase teuba ubak Allah, sibagoe ureuëng nyang ka rayeuk lam hai-hai rohani, sabab ka meusaboh ngon Almaseh.\n29Keumeuteumé hainyan ulôn meukeureuja brat. Ulôn meujuang ngon sigeunab teunaga nyang ka geubri lé Almaseh ubak ulôn dan nyang mubuet lam tuboh ulôn ngon peunoh kuasa.\nDownload Audio MP3 (Kolose 1):


Kisah Rasui-Rasui - Book Narration: Holy Bible - New Testament / Acts-4 Peter addresses the Sanhedrin\nWatée Petrus ngon Yahya mantong geupeugah haba ngon ureuëng-ureuëng nyang na disinan, imeum-imeum ulée dan panglima nyang kawai Baét Allah meunan cit ngon ureuëng-ureuëng Saduki jijak ubak Petrus dan Yahya.\n2 Awaknyan beungéh that sabab Petrus dan Yahya jipeugah ubak mandum ureuëng bahwa Isa ka udeb lom nibak maté, dan nyan sibagoe bukeuti bahwa ureuëng maté udeb lom teuma.\n3 Ngon sabab nyan awaknyan laju jidrob mandua droe rasui nyan laju jipeutamong lam glab. Dan sabab ka malam, Petrus dan Yahya jiteun disinan sampoe óh singoh beungoh.\n4 Teuma lé ureuëng-ureuëng nyang ka jideungoe ajaran nyang jipeusampoe lé rasui-rasui nyan, jai that-that nyang peucaya. Jeumeulah awaknyan laju meutamah sampoe limong ribée droe.\n5 Óh singoh nyan, tukoh-tukoh Mahkamah Agama, peumimpén-peumimpén Yahudi dan gurée-gurée agama meugumpôi di Yerusalem.\n6 Awaknyan laju meurumpok ngon Imeum Agong Hanas, dan Kayafas, Yahya, Iskandar, dan mandum nyang jitamong lam keuluwarga imeum agong nyan.\n7 Petrus ngon Yahya laju jiba jak meuhadab awaknyan, laju awaknyan jitanyong, "Pakriban cara jih gata peupuléh ureuëng lapée nyan? Ngon teunaga peue atawa ngon kuasa nibak soe gata peubuet nyan?"\n8 Petrus nyang ka jikuasa lé Roh Allah laju jijaweueb, "Teungku-teungku peumimpén bansa dan teungku-teungku anggota mahkamah!\n9 Kamoe teupeukara nibak uroenyoe sabab kamoe peubuet nyang jroh ngon cara kamoe peupuléh sidroe ureuëng lapée, dan sabab teungku-teungku keuneuk neuteupeue pakriban cara ureuëng nyan teupeupuléh.\n10 Biet that, teungku-teungku banmandum harôh tateupeue dan banmandum bansa Israel pih harôh jiteupeue bahwa ureuëng nyoe jidong bak saát nyoe ngon badan nyang seuhat dikeue teungku-teungku, sabab teunaga dan keukuasaan nibak Isa ureuëng Nazaret nyan. Teungku-teungku ka neusaleb Isa nyan, teuma Po teu Allah ka geupeu udeb lom Gobnyan.\n11 Isa nyoe kheueh nyang jimeukeusut lé ayat nyoe nyang na teutuléh lam Alkitab, 'Batée nyang hana gata peuguna lé utôh-utôh bangunan, teuma ka jeuet keu batée nyang paleng lumboi sa.'\n12 Teuma meulalu Isa mantong manusia teupeuseulamat. Sabab bansaboh donya lamkawan manusia hana meusidroe ureuëng laén nyang meuteumé keukuasaan nibak Po teu Allah keu teupeuseulamat geutanyoe."\n13 Anggota-anggota sidang peungadelan nyan hireuen that-that watée jikalon keubeuranian Petrus ngon Yahya, peuteuk lom awaknyan jiteupeue bahwa mandua droe rasui nyan na kheueh ureuëng-ureuëng biasa nyang hántom jijak beuet. Laju awaknyan sadar bahwa mandua droe rasui nyan na kheueh ureuëng-ureuëng nyang na jiseutôt ngon Isa.\n14 Teuma awaknyan hana jeuet jipeugah sapeue, sabab ureuëng nyang ka jipeupuléh nyan na jidong disinan dikeue awaknyan meusajan-sajan ngon Petrus dan Yahya.\n15 Teuma awaknyan laju jiyue teubiet mandua droe rasui nyan uluwa nibak ruweueng sidang. Óh lheuehnyan awaknyan jimupakat.\n16 Awaknyan laju jipeugah, "Peue nyang museuti tapeusaneut ateueh ureuëng-ureuëng nyoe? Mandum ureuëng nyang na di Yerusalem ka jiteupeue keuhai buet nyang ajaéb nyang luwabiasa nyoe, jipeubuet lé awaknyan mandua. Tanyoe hana hase tabantah hainyan.\n17 Teuma mangat hainyoe bék meutabu leubeh luwah lom lamkawan umat manusia, jak ta peurasat awaknyan bandua mangat awaknyan bék sagai-sagai jipeugah baksoe mantong ngon jingui nan Isa."\n18 Teuma awaknyan laju jihôi lom Petrus ngon Yahya u dalam ruweueng sidang, dan laju jibritée mangat awaknyan sagai-sagai bék le jipeugah atawa jiseumeubeuet ateueh nan Isa.\n19 Teuma Petrus dan Yahya laju jijaweueb, "Pike kheueh keudroe peue nyang beutôi dikeue Po teu Allah: teuseutôt peue nyang teungku-teungku peurintah atawa teuseutôt peue nyang Allah peurintah.\n20 Sabab kamoe hana jeuet kamoe piôh meupeugah haba keuhai peu nyang ka kamoe kalon dan kamoe deungoe keudroe."\n21 Anggota-anggota sidang nyan hana jiteumé meusaboh alasan pih keu jihuköm Petrus dan Yahya. Teuma awaknyan jipirasat mandua droe rasui nyan, óh lheueh nyan laju jipeuleueh mandua droe awaknyan, sabab mandum ureuëng jipujoe-pujoe Po teu Allah ngon keujadian nyan. 22 Ureuëng nyang ka jirasa teupeupuléh seucara ajaéb nyan ka peuet ploh thon umu jih.\n23 Óh ka lheueh Petrus dan Yahya jipeuleueh, awaknyan laju jigisa ubak rakan-rakan droe dan laju jipeugah mandum nyang jipeugah lé imeum-imeum ulée dan peumimpén-peumimpén Yahudi nyan ubak awaknyan.\n24 Óh ka lheueh jideungoe lé rakan-rakan awaknyan keuhai haba nyan, awaknyan meusajan-sajan laju meudoá ngon siaté ubak Allah. Awaknyan jipeugah, "Tuhan, Droeneueh kheueh nyang peujeuet langét ngon bumoe dan laôt ngon mandum asoe jih.\n25 Ngon Roh Droeneueh Tuhan ka lheueh neumeututoe meulalu indatu kamoe, Nabi Daud, na kheueh hamba Droeneueh: Neupeugah lagée nyoe, 'Pakon ureuëng-ureuëng, nyang hana jituri Tuhan beungéh; pakon bansa-bansa jipeuget reuncana nyang hana meuguna?\n26 Raja-raja donya meusiab-siab keu jijak muprang, dan dumna peumimpén ka sipakat jijak lawan Tuhan dan Raja Peuseulamat.'\n27 Sabab keubiet Herodes dan Pontius Pilatus nyang ka sipakat ngon ureuëng-ureuëng nyang hana jituri keu Tuhan dan ngon ureuëng-ureuëng Israel di banda nyoe. Awaknyan meurumpok keu jilawan Isa hamba Droeneueh nyang suci nyan, nyang ka Droeneueh angkat jeuet keu Raja Peuseulamat. 28 Awaknyan sipakat keu jipeubuet peue-peue mantong, nyang Droeneueh ka neupeuteuntée leubeh ilée bahwa nyan teuma teujadi. Dan Droeneueh peuteuntée nyan ateueh keukuasaan dan keumampuan Droeneueh keudroe.\n29 Jinoenyoe, Tuhan, ngieng kheueh pakriban awaknyan jipeurasat kamoe. Dan neupeue idhin kheueh kamoe, hamba-hamba Droeneueh nyoe, kamoe meudakwah haba Droeneueh ngon hana teumakot.\n30 Neutulông kheueh kamoe mangat jeuet kamoe tulông ureuëng sakét sampoe puléh dan buet-buet nyang ajaéb dan hai-hai nyang luwabiasa teujadi meulalu keukuasaan dan teunaga nibak nan Isa, Hamba Droeneueh nyang suci nyan."\n31 Óh ka seuleusoe awaknyan jimeudoá, teumpat awaknyan meusapat nyan meuguncang. Awaknyan mandum jikuasa lé Roh Allah, dan jipeuphon mariet ngon beurani that-that keuhai beurita nibak Po teu Allah.\n32 Banmandum ureuëng nyang peucaya nyan siudeb simaté dan sijiwa. Hana meusidroe pih nibak awaknyan jianggab bahwa peue nyang na nibak droe jihnyan na kheueh atra droe jih keudroe. Peue-peue mantong nyang na nibak awaknyan, awaknyan peuguna meusajan-sajan.\n33 Ngon kuasa nyang raya, rasui-rasui nyan laju jibri keusaksian bahwa Isa ka udeb lom. Teuma lé Po teu Allah that-that geubri beureukat keu awaknyan.\n34 Dan hana meusidroe pih lamkawan awaknyan nyang na kureueng peue-peue mantong. Sabab awaknyan nyang na tanoh atawa rumoh, jipeubloe tanoh atawa rumoh jih nyan; laju péng nibak hase nyang jipeubloe nyan awaknyan ba\n35 dan awaknyan jok ubak rasui-rasui. Óh lheueh nyan péng nyan laju jibagi-bagi lé awaknyan ubak tieb-tieb ureuëng nyang peureulée.\n36 Meunan cit teuma ngon Yusuf. Jihnyan pih jijak peubloe tanoh atra milék jih. Laju péng hase yuem tanoh nyan jiba dan jijok laju ubak rasui-rasui. Yusuf nyoe na kheueh sidroe ureuëng keuturonan Lewi nibak Siprus: rasui-rasui geuboh nan laén Yusuf nyan Barnabas (makna jih Peunghibur).